title: Edmond Rostand

text: Rostandin marseillelainen isä Eugene Rostand oli tunnettu juristi ja talousmies, joka oli julkaissut nuoruudessaan pari runovihkoa. Myös Rostandin äiti oli kotoisin Marseillesta. Valmistuttuaan ylioppilaaksi Rostand lähti opiskelemaan ensin Collége Stanislasiin ja sitten oikeustiedettä Pariisin yliopistoon. Ranskan Akatemian jäseneksi Rostand kutsuttiin vuonna 1901. Hän oli vuodesta 1890 naimisissa ranskalaisen runoilijan Rosemonde Etienette Gerardin kanssa. He saivat kaksi lasta, joista Jean Rostandista tuli luonnontutkija ja Maurice Rostandista isänsä tavoin kirjailija. Rostand kuoli vuonna 1918 riehuneeseen espanjantautiin.


title: Edmond Rostand

text: Rostand julkaisi ensimmäiset runonsa jo 1884 pienessä marseillelaisessa lehdessä, 20-vuotiaana häneltä ilmestyi runokokoelma "Les Musardises" (Joutohetkiä). Hänet tunnetaan kuitenkin erityisesti romanttisista näytelmistä ja etenkin vuonna 1897 ilmestyneestä teoksesta "Cyrano de Bergerac". Hänen näytelmästään "Les Romanesques" (Haaveksijat, 1892) on tehty vuonna 1960 ilmestynyt off-Broadway menestysmusikaali "The Fantasticks". Lukuisten "Cyrano"-tuotantojen lisäksi Suomen teattereissa on esitetty "Haaveksijat" (Suomen Maaseututeatteri, Turku 1900), "Kaukomaan prinsessa" (La Princesse lointaine, Maaseututeatteri 1905) ja "Samarialaisnainen" (La Samaritaine 1895, Maaseututeatteri 1906).


title: Edmond Rostand

text: Rostandin teoksia ovat:


title: Hákarl

text: Hákarl tai kæstur hákarl () (islanniksi "hai") on islantilainen ruoka. Se valmistetaan holkerista tai jättiläishaista erityisen käymisprosessin avulla, jonka jälkeen se ripustetaan kuivumaan neljän-viiden kuukauden ajaksi. Hákarlista todetaan usein, että se on ruokalaji, josta voi oppia pitämään. Sille on tyypillistä erityinen ammoniakkinen ja kalainen tuoksu, ikään kuin erittäin vahvaa juustoa olisi valeltu ammoniakilla.


title: Hákarl

text: Hákarlia tarjotaan osana "þorramaturia", islantilaisista perinneruoista koostuvaa kokonaisuutta, jota syödään "þorrablótina" keskitalvella. Hákarlia on kuitenkin saatavilla islantilaisista kaupoista vuoden ympäri, ja sitä syödään kaikkina vuodenaikoina.


title: Hákarl

text: Holkeri on tuoreena myrkyllistä korkeista urea- ja trimetyyliamiini-N-oksidi-pitoisuuksista johtuen. Sitä voidaan kuitenkin syödä oikein käsiteltynä. Hákarlille on tyypillistä erityinen ammoniakin tuoksu, johon törmää myös monissa puhdistusaineissa. Sitä syödään yleensä kuutioissa cocktailtikkujen avulla. Hákarlia ensimmäistä kertaa nauttivat saattavat usein yökätä tahtomattaan korkeasta ammoniakkipitoisuudesta johtuen. Ensikertalaisia neuvotaankin usein pitämään nenästänsä kiinni ensimmäistä suupalaa ottaessaan, sillä sen haju on huomattavasti vahvempi kuin sen maku. Hákarlia syödään usein paikallisen akvaviitti-tyyppisen Brennivínin kera. Hákarlin syöminen yhdistetään usein kovuuteen ja voimaan.


title: Hákarl

text: Hákarlia on saatavilla kahdessa eri muodossa: sitkeä ja punertava "glerhákar" (kirj. "lasimainen hai"), joka on valmistettu mahasta, ja valkoinen ja pehmeä "skyrhákarl" (kirj. "skyrhai"), joka on valmistettu kehosta.


title: Hákarl

text: Hákarlia on perinteisesti valmistettu poistamalla holkerin tai jättiläishain pää ja sisälmykset ja laittamalla ruho loivaan mäkeen kaivettuun matalaan sorakuoppaan. Hai peitetään hiekalla ja soralla, ja päälle asetetaan kiviä painoksi, jotta hain ruumiinnesteet valuisivat ulos ruhosta. Haita fermentoidaan tällä tavoin 6-12 viikkoa vuodenajasta riippuen.


title: Hákarl

text: Kypsytysajan jälkeen hai leikataan suikaleiksi ja ripustetaan kuivumaan useiden kuukausien ajaksi. Kuivumisaikana pintaan muodostuu ruskea kuori, joka poistetaan ennen pienemmiksi paloiksi leikkaamista ja tarjoilua. Nykyään hain liha yksinkertaisesti puristetaan suureen kuivattuun muoviastiaan.


title: Hákarl

text: Hákarlia on esitelty useissa tunnetuissa television ruokaohjelmasarjoissa jokseenkin kuvottavana ruokalajina. Kokki Anthony Bourdain, joka kokeilee paikallisia erikoisuuksia ohjelmassaan "Anthony Bourdain maailmalla", kuvaili hákarlia "kaikkein kamalimmaksi, kuvottavimmaksi ja pahanmakuisimmaksi asiaksi", mitä hän on koskaan syönyt.


title: Hákarl

text: Gordon Ramsay haastoi toimittaja James Mayn kokeilemaan kolmea "herkkua" (laoslainen käärmeviski, härän penis ja hákarl) ohjelmassaan "Gordon Ramsay – pannu kuumana". Hákarlia syötyään Ramsay oksensi, mutta May ei. May kommentoi tapahtunutta sanomalla: "Tuotat minulle pettymyksen, Ramsay". Hän totesi kuitenkin myös, ettei suosittelisi ruokalajia kenellekään.


title: Hákarl

text: "Maailman oudoimmat ruoat" -ohjelmassa Andrew Zimmern kuvailee hákarlin hajun muistuttavan häntä "joistakin kauhistuttavimmista asioista, joita hän eläessään on hengittänyt" mutta totesi, ettei hákarlin maku ole läheskään yhtä hirveä kuin sen haju. Hän kuitenkin luokitteli hákarlin "kovan linjan ruoaksi" ja sanoi, ettei se sovi aloittelijoille.


title: Hjalmar Rantanen

text: Soini Hjalmar Rantanen (2. maaliskuuta 1915 Turku – 11. huhtikuuta 2012 Trosa) oli ruotsinsuomalainen ammattiyhdistysaktiivi, siirtolaisuuden tutkija ja sosiaalidemokraatti. 1950-luvulla Ruotsiin muuttanut Rantanen oli poliittisista syistä vankilassa ollut entinen kommunisti, joka luopui aatteestaan jatkosodan aikana.


title: Hjalmar Rantanen

text: Rantasen isä oli Suomen sisällissodan aikana punakaartiin kuulunut seppä. Varhaislapsuuden kokemukset ja isän vankileiriaika Viipurissa vaikuttivat Rantaseen niin, että hän lähti mukaan vuonna 1930 kielletyn Suomen kommunistisen puolueen maanalaiseen toimintaan. Rantanen oli mukana n organisoimissa mielenosoituksissa, joutuen ensimmäistä kertaa pidätetyksi vain 16-vuotiaana. Vuodet 1933–1936 hän oli vangittuna Tammisaaren pakkotyöleirillä yhdessä usean muun suomalaisen kommunistin, kuten Toivo Antikaisen kanssa.


title: Hjalmar Rantanen

text: Vapauduttuaan Rantanen jatkoi poliittista aktivismiaan, joutuen vuonna 1937 uudelleen vankilaan. Rangaistus oli kärsitty toukokuussa 1941. Jatkosodan alettua saman vuoden kesäkuussa Rantanen tiesi joutuvansa jälleen Valpon pidättämäksi ja hän päätti liittyä Turun ympäristössä piileskeleviin metsäkaartilaisiin. Rantanen oli mukana vastarintaliikkeen niin sanotussa "taisteluryhmässä", jonka tehtäviä olivat sabotaasit, vakoilu ja erilaisen propagandan levittäminen. Hänen ryhmänsä onnistuttiin kuitenkin saamaan kiinni jo syksyllä 1941. Rantanen oli aluksi pidätettynä Turun lääninvankilassa, kunnes kesäkuussa 1942 Turun hovioikeus tuomitsi hänet elinkaudeksi kuritushuoneeseen ja hänet siirrettiin Sukevan vankilaan.


title: Hjalmar Rantanen

text: Toisen vankilatuomionsa aikana Rantanen oli alkanut suhtautumaan kriittisesti SKP:n johdon toimintaan. Heinäkuussa 1941 hän kirjoitti puoluejohtoa arvostelevan kirjeen, joka toimitettiin Ruotsin kautta Neuvostoliitossa oleskelleelle Otto Wille Kuusiselle. Samalla hän katkaisi kaikki suhteensa kommunistiseen puolueeseen.


title: Hjalmar Rantanen

text: Sodan päätyttyä ja SKP:n toiminnan tultua jälleen lailliseksi Rantanen vapautettiin syyskuussa 1944 muiden vangittujen kommunistien tavoin. Rantasen muistelmateoksen mukaan SKP vaati heti lokakuussa kirjallista selvitystä hänen sotavuosien toiminnastaan. Rantanen kirjoitti muistion, jonka esitti Nummenmäen työväentalolla kokoontuneelle SKP:n ”kansantuomioistuimelle”. Kyseisellä epävirallisella oikeusistuimella ei ollut mitään laillista valtaa. Rantasen kertomuksen mukaan se syytti kuitenkin häntä puoluepetturuudesta ja tuomitsi ”ankarimpaan tuomioon”. Tämän jälkeen Rantanen joutui omien sanojensa mukaan kolme kertaa väkivaltaisen hyökkäyksen kohteeksi, joista viimeisessä hän ampui päällekarkaajiaan.


title: Hjalmar Rantanen

text: 1950-luvun alussa Rantanen muutti Ruotsiin, työskennellen aluksi teollisuuden palveluksessa. Hän oli pitkään paikallisen työmarkkinahallituksen AMS:n virkamiehenä sekä ammatillisen keskusjärjestön LO:n tiedottajana. Rantanen toimi myös Ruotsin sosiaalidemokraattisessa puolueessa.


title: Hjalmar Rantanen

text: Hjalmar Rantasen SKP-aikojen muistelmat julkaistiin vuonna 1958. Stalinin kuolemaa seuranneen poliittisen suojasään johdosta julkaisivat samoihin aikoihin muistelmateoksensa Suomessa myös kaksi muuta entistä SKP:n aktiivia; Yrjö Leino ja Arvo "Poika" Tuominen. Rantasen kirja julkaistiin samana vuonna ruotsiksi nimellä "Som politruk i Finland". Kylmän sodan ansiosta teos kiinnitti tutkijoiden huomiota myös Yhdysvalloissa. Myöhempinä vuosinaan Rantanen oli mukana ruotsinsuomalaisten järjestöjen toiminnassa sekä tutki Ruotsin siirtolaisuutta. Vuonna 1992 hän julkaisi maan siirtolaispolitiikkaa kritisoivan kirjan "Ruotsin avarassa sylissä". Rantanen kirjoitti myös useita siirtolaisuuteen liittyviä artikkeleita eri julkaisuille.


title: Hjalmar Rantanen

text: Hjalmar Rantanen kuoli huhtikuussa 2012 Trosan kaupungissa Keski-Ruotsissa 97-vuotiaana.


title: Herman Joutsen

text: Herman Joutsen (1924 Salmi – 2011 Kuopio) oli suomalainen kuvanveistäjä. Hänet tunnetaan erityisesti hevosaiheisista veistoksistaan sekä luovutettuun Karjalaan liittyvistä muistomerkeistä. Joutsen aloitti uransa taidemaalarina, jolloin hän maalasi paljon saattoristejä ja ristiinnaulitun kuvia ortodoksisiin jälleenrakennuskirkkoihin. Tultuaan allergiseksi maalauksessa tarvittaville liuottimille, hän siirtyi kuvanveistäjäksi.


title: Herman Joutsen

text: Itsekin raviurheilua harrastaneena hän on tehnyt veistoksia useista tunnetuista ravihevosista, kuten Eri-Aaroni ja Reipas. Luonnollisen kokoisten hevospatsaiden lisäksi Joutsen on tehnyt useita pienoispatsaita. Hänen tekemänsä pienoisveistos on ravikilpailuissa kunniapalkintona muun muassa Suomen Derbyssä sekä Ruotsin Kriteriumissa.


title: Herman Joutsen

text:
Herman Joutsenen teoksista tunnetuimpia ovat Seinäjoella oleva "Suomenhevonen – sotahevonen", Adolf Ehrnroothin muistoreliefi Turussa sekä Veikko Vennamon muistomerkki Lapinlahdella.
__notoc__


title: Lentopallon miesten SM-sarjakausi 1959

text: Lentopallon miesten mestaruussarjassa kaudella 1959 pelasi kymmenen joukkuetta yksinkertaisen sarjan. Sarjasta putosi kaksi joukkuetta. Mestaruuden voitti Järvensivun Kisa Tampereelta puhtaalla pelillä.


title: Lentopallon miesten SM-sarjakausi 1959

text: Sarjaan nousivat Koiton Riento ja Kuopion NMKY


title: Lentopallon miesten SM-sarjakausi 1959

text: Mestarit: Olavi Kauhanen, Raimo Lehto, Matti Mestola, Reijo Mikkonen, Martti Nyyssönen, Reijo Sirén, Lauri Syrjä, Pekka Vilen. Valmentaja Veikko Jalava.


title: Lentopallon miesten SM-sarjakausi 1959

text: SKLL:n mestaruudesta pelattiin talvella hallisarjana. Liiton mestaruuden voitti Helsingin Tarmo ennen Lahden Kimmoa ja Käpylän Lentopalloilijoita.


title: Lentopallon miesten SM-sarjakausi 1959

text: TUL:n miesten mestaruussarjaan osallistui 9 joukkuetta. Mestaruuden voitti Järvensivun Kisa, toisena Porin Pyrintö ja kolmantena Koiton Riento.


title: Lentopallon miesten SM-sarjakausi 1960

text: Lentopallon miesten mestaruussarjassa kaudella 1960 pelasi kymmenen joukkuetta yksinkertaisen sarjan. Sarjasta putosi kaksi joukkuetta. Mestaruuden voitti Lahden Kimmo puhtaalla pelillä.


title: Lentopallon miesten SM-sarjakausi 1960

text: SM-sarjan järjesti Suomen Lentopallokomitea, jossa jäseninä olivat TUL ja Suomen Koripallo- ja Lentopalloliiton lentopallojaosto (SVUL), koska TUL ei hyväksynyt Lentopalloliittoa komitean jäseneksi.


title: Lentopallon miesten SM-sarjakausi 1960

text: Sarjaan nousivat Luolajan Kajastus ja Johanneksen Pojat.


title: Lentopallon miesten SM-sarjakausi 1960

text: Mestarit: Juhani Aallonen, Pentti Aallonen, Raimo Huotari, Juhani Kesseli, Olavi Koskinen, Pentti Koskinen, Sauli Lahti, Tauno Lahti, Jukka Laine, Timo Laine.


title: Lentopallon miesten SM-sarjakausi 1960

text: Lentopalloliiton mestaruudesta pelattiin talvella hallisarjana. Liiton mestaruuden voitti Helsingin Tarmo. Seuraaviksi sijoittuivat Lahden Kimmo ja Lentopallo -55.


title: Lentopallon miesten SM-sarjakausi 1960

text: TUL:n miesten mestaruussarjaan osallistui 10 joukkuetta. Mestaruuden voitti Järvensivun Kisa, toisena Porin Pyrintö ja kolmantena Koiton Riento.


title: Lentopallon miesten SM-sarjakausi 1960

text: Mestarit: Olavi Kauhanen, Matti Mestola, Martti Nyyssönen, Pekka Vilen, Reijo Siren, Raimo Lehto, Lauri Syrjä, Seppo Janhunen ja huoltaja Veikko Jalava.


title: Lentopallon miesten SM-sarjakausi 1961

text: Lentopallon miesten mestaruussarjassa kaudella 1961 pelasi kymmenen joukkuetta yksinkertaisen sarjan. Sarjasta putosi kolme joukkuetta. Mestaruuden voitti Järvensivun Kisa Tampereelta puhtaalla pelillä.


title: Lentopallon miesten SM-sarjakausi 1961

text: SM-sarjan järjesti Suomen Lentopallokomitea, jossa jäseninä olivat TUL ja Suomen Koripallo- ja Lentopalloliiton lentopallojaosto (SVUL), koska TUL ei hyväksynyt Lentopalloliittoa komitean jäseneksi. Lentopalloliitto liittyi SVUL:n jäseneksi 1.12.1961.


title: Lentopallon miesten SM-sarjakausi 1961

text: Sarjaan nousivat Käpylän Urheilijat ja Pirkkalan Viri. Rantaperkiön Isku sai Järvensivun Kisan sarjapaikan.


title: Lentopallon miesten SM-sarjakausi 1961

text: Mestarit: Martti Nyyssönen, Olavi Kauhanen, Reijo Siren, Pekka Vilen, Mikko. Vääränen, Raimo Lehto, Lauri Syrjä, Seppo Janhunen ja Matti Mestola sekä huoltajana Veikko Jalava.


title: Lentopallon miesten SM-sarjakausi 1961

text: Suomen Lentopalloliiton mestaruudesta pelattiin talvella hallisarjana. Liiton mestaruuden voitti Helsingin Tarmo ennen Lahden Kimmoa ja Johanneksen Poikia.


title: Toivo Rännäli

text: Toivo Rännäli (25. t. 26. lokakuuta 1921 Toserova, Inkerinmaa – 15. maaliskuuta 2012 Vantaa) oli inkeriläissyntyinen Suomessa vuodesta 1993 asunut taiteilija ja kirjailija.


title: Toivo Rännäli

text: Rännälin perhe karkotettiin 1931 Siperiaan vailla paluuoikeutta. Hän oli Venäjän kuvataideliiton jäsen vuodesta 1948. Hänen maalauksiaan on Venäjällä 38 taidemuseossa ja myös muissa maissa, ja teoksia on ollut esillä näyttelyissä eri puolilla maailmaa. Suomessa asuessaan hän haki taiteilijaliiton jäseneksi, mutta häntä ei hyväksytty eikä hän saanut maalauksiaan näyttelyihin. Hänelle on myönnetty Venäjän kansantaiteilijan arvonimi 1974, ja hän on Venäjän taideakatemian kunniajäsen ja Pietarin tiede- ja taideakatemian jäsen.


title: Lentopallon miesten SM-sarjakausi 1962

text: Lentopallon miesten mestaruussarjassa kaudella 1962 pelasi yhdeksän joukkuetta yksinkertaisen sarjan. Sarjasta putosi yksi joukkue. Mestaruuden voitti Lahden Kimmo puhtaalla pelillä.


title: Lentopallon miesten SM-sarjakausi 1962

text: Sarjaan nousivat Johanneksen Pojat, Valkeakosken Koskenpojat ja Kuopion NMKY.


title: Lentopallon miesten SM-sarjakausi 1962

text: Mestarit: Juhani Aallonen, Pentti Aallonen, Raimo Huotari, Juhani Kesseli, Olavi Koskinen, Pertti Koskinen, Erkki Kostensalo, Sauli Lahti, Tauno Lahti.


title: Lentopallon miesten SM-sarjakausi 1962

text: Suomen Lentopalloliiton mestaruudesta pelattiin talvella hallisarjana. Liiton mestaruuden voitti Lahden Kimmo ennen Kuopion NMKY:tä ja Helsingin Tarmoa.


title: Lentopallon miesten SM-sarjakausi 1962

text: Mestarit: Pekka Uljas, Olavi Leinonen, Veikko Ahtomaa, Jaakko Jaakkola, Väinö Enlund, Matti Hotari, Niilo Uljas, Keijo Repo. Huoltaja Martti Laukkanen.


title: Lustila

text:
Lustila on suomalainen kylä, joka sijaitseen noin neljän kilometrin päässä Kauhajoen keskustasta. Kylässä on noin 200 taloutta.
Kylä on saanut nimensä ensimmäisten asukkaiden Mikko Yrjönpoika Lustilan ja Susanna Einontytär Lustilan mukaan. Kylässä asuu paljon lapsiperheitä ja alueelle on viime aikoina muuttanut perheitä, joissa on pieniä lapsia. Kylälle on myös rakennettu paljon uudisrakennuksia asuinkäyttöön. Lustilassa on maalaismaisemaa keskustan kupeessa ja se tarjoaa kylän yhteisöllisyyden, rauhan ja väljyyden, mutta samalla se sijaitsee lähellä keskustan työpaikkoja ja palveluja.


title: Lustila

text: Kylässä toimii aktiivinen kyläyhdistys, joka kokoontuu kuukausittain. Lisäksi koulun yhteydessä toimii vanhempainyhdistys. Koululla kokoontuu myös palkittu 4H-kerho ja Lustiteatteri. Kansalaisopisto järjestää koululla aikuisten jumppaa ja kyläläiset järjestävät äiti-lapsi-jumppaa. Koululla kokoontuu niin ikään äiti-lapsi-kerho. Koulun pihapiirissä on kyläyhdistyksen ylläpitämä kaukalo, joka on päivällä koululaisten ja illalla kyläläisten käytössä.


title: Maria (Unkari)

text: Maria (1371-1395) olí Anjou-sukuun kuuluva Unkarin hallitsija 1380-luvulla. Koko valtakausi oli Unkarissa epävakaista aikaa. Hänen isänsä Ludvig I Suuri kuoli Marian ollessa kymmenvuotias. Maria oli jo kihlattu Sigismund Luxemburgilaiselle, joka oli keisari Kaarle IV:n nuorempi poika. Maria kruunattiin maansa hallitsijaksi pian isänsä kuoltua, ja hänen äitinsä leskikuningatar Elisabeth toimi sijaishallitsijana. Osa aatelistosta oli valmis hyväksymään Marian valtaistuimelle, etenkin kun tämä vahvisti ylimystön etuoikeudet ennen kruunaustaan. Monet myös tukivat Sigismundia tulevana puolisona ja valtionpäämiehenä. Elisabethilla oli kuitenkin muita ajatuksia tyttärensä avioliitosta. Samaan aikaan myös Napolin kuningas Kaarle III vaati valtaa itselleen. Hänelläkin oli tukijoita, ja niin Kaarle hyökkäsi Dalmatiaan ja vaati kuningattaren ja leskikuningattaren tunnustamaan kuninkuutensa vuoden 1385 lopussa. Tästä kuitenkin seurasi sisällissota, ja Kaarle surmattiin vain 39 päivää kruunajaistensa jälkeen. Maria ja hänen äitinsä Elisabeth otettiin panttivangeiksi ja kuningataräiti kuristettiin myöhemmin hengiltä. Nyt Sigismund sai kannatusta, ja kun hän lupasi aatelistolle lisää valtaa, hänet äänestettiin ja kruunattiin kuninkaaksi. Hän neuvotteli vaimonsa vapaaksi, ja piti tätä kanssahallitsijanaan Marian tapaturmaiseen kuolemaan 1395 asti.


title: Göran

text: Göran on ruotsinkielinen miehen etunimi. Nimi on muunnos kreikkalaisperäistä nimestä Georgios, joka tarkoittaa maanviljelijää. Nimen harvinaisempana kirjoitusasuna on käytössä myös Jöran. Norjassa ja Tanskassa nimi esiintyy kirjoitettuna Gøran.


title: Göran

text: Suomessa on Väestörekisterikeskuksen tietojen mukaan ollut huhtikuuhun 2018 loppuun mennessä 5 378 Göran-nimistä miestä. Heistä suurin osa on syntynyt vuosien 1920 ja 1980 välisenä aikana. Jöran-nimisiä sen sijaan on vain muutamia kymmeniä. Göranin ja myös Jöranin nimipäivä on suomenruotsalaisen kalenterin mukaan 23. huhtikuuta, Pyhän Georgioksen eli Pyhän Yrjön muistopäivänä, joka myös suomenkielisen kalenterin mukaan on saman nimen muunnelmien kuten Yrjön ja Jyrin nimipäivä.


title: Jörn

text: Jörn on ruotsinkielinen miehen etunimi. Nimi on muunnos kreikkalaisperäistä nimestä Georgios, joka tarkoittaa maanviljelijää. Norjassa ja Tanskassa nimi esiintyy kirjoitettuna Jørn.


title: Jörn

text: Suomessa on Väestörekisterikeskuksen tietojen mukaan ollut huhtikuuhun 2018 loppuun mennessä alle 90 Jörn-nimistä miestä. Jörnin nimipäivä on suomenruotsalaisen kalenterin mukaan 23. huhtikuuta, Pyhän Georgioksen eli Pyhän Yrjön muistopäivänä, joka myös suomenkielisen kalenterin mukaan on saman nimen muunnelmien kuten Yrjön ja Jyrkin nimipäivä.


title: Kaarle III (Napoli)

text: Kaarle III (1345-1386) oli Napolin kuningas 1382-1386, ja Unkarin kuningas vuosien 1385 ja 1386 vaihteessa alle kahden kuukauden ajan.


title: Kaarle III (Napoli)

text: Kaarle peri Napolin kruunun kuningatar Johannalta, jolla ei ollut omia lapsia. Paavi kruunasi lähimmän miespuolisen sukulaisen Kaarlen 1381. Johanna oli kuitenkin adoptoinut edellisenä vuonna Ranskan Kaarle V:n veljen Ludvig I Anjoun kreivin. Kaarlen ja Ludvigin välille syttyi vallanperimyssota, jonka Kaarle voitti.


title: Kaarle III (Napoli)

text: Kaarle sai nuorena opiskella Unkarin Budassa kaukaisen sukulaisensa Ludvig I Suuren hovissa. Ludvigin kuoltua hänen tyttärensä Maria kruunattiin hallitsijaksi, mutta Kaarlellakin oli tukijoita, ja hän vaati kruunua itselleen. Kaarle hyökkäsi Dalmatiaan ja vaati kuningattaren ja leskikuningattaren tunnustamaan kuninkuutensa vuoden 1385 lopussa. Tästä kuitenkin seurasi sisällissota, ja Kaarle surmattiin vain 39 päivää kruunajaistensa jälkeen.


title: TUL:n pesäpallomestaruus 1967

text: Työväen Urheiluliitto ratkaisi miesten pesäpallomestaruutensa vuonna 1967 cup-kilpailussa. Voiton vei Jyväskylän Lohi, joka loppuottelussa voitti Jokioisten Koetuksen juoksuin 11-5. Lohi voitti myös naisten mestaruuden. Nuorten mestaruuden vei Jyskän Ryhti.


title: Tinti

text: Tinti on muun muassa seuraavien henkilöiden sukunimi:


title: Luettelo keskuspankeista

text: Luettelo keskuspankeista sisältää eri maiden keskuspankit.


title: TUL:n pesäpallomestaruus 1970

text:
Työväen Urheiluliitto ratkaisi pesäpallomestaruutensa vuonna 1970 cup-kilpailussa. Voiton vei Jokioisten Koetus seuraavalla kokoonpanolla: Markku Leino, Jorma Hacklin, Martti Pomell, Harri Filppula, Leo Lehti, Esa Hacklin, Tapio Hacklin, Pertti Leino, Ismo Tossavainen, Keijo Tossavainen. Huoltajana Tapio Talikainen.
Lyöjäkuninkuuden voitti Leo Lehti. Lopputurnaus pelattiin 19.-20.9. Jokioisilla.


title: TUL:n pesäpallomestaruus 1970

text: 17-vuotisten mestaruuden voitti Jokioisten Koetus ja ikämiesten Loimaan Leisku. Naisten mestaruuden vei Lohi ja tyttöjen Turun Kilpa-Veikot.


title: Kawanishi H6K

text: Kawanishi H6K "Mavis" oli Japanin käyttämä lentovene toisessa maailmansodassa. Sitä käytettiin lähinnä merialueiden lentotiedusteluun.


title: Kawanishi H6K

text: Konetyypissä käytettiin neljää Mitsubishi Kinsei -tähtimoottoria. Ensilento tapahtui heinäkuussa 1936. Palveluskäyttöön tämä raskas lentovene otettiin tammikuussa 1938. H6K2:n moottorit olivat 1 000 hv (746 kW) tehoiset, ja H6K5:ssa teho oli 1 300 hv (969 kW). Päätuotantoversioita oli kaikkiaan kolme, joskin muita alatyyppejä rakennettiin erityisempiin käyttötarkoituksiin kuten kuljetustehtäviin. Tyyppi oli käytössä koko sodan ajan.


title: Kawanishi H6K

text: Neljä prototyyppiä mukaan laskien, voitaneen yhteistuotantomääräksi saada arviolta 215 kappaletta. Seuraaja oli Kawanishi H8K ”Emily”.


title: Brennan

text: Brennan on muun muassa seuraavien henkilöiden sukunimi:


title: TUL:n pesäpallomestaruus 1971

text: Työväen Urheiluliitto ratkaisi miesten pesäpallomestaruutensa vuonna 1971 kilpailussa, jossa joukkueet oli jaettu kolmeen alkulohkoon.


title: TUL:n pesäpallomestaruus 1971

text: Loppuottelussa Jyväskylässä 19.9. Jyväskylän Lohi voitti Ruukin Innon juoksuin 9-5. Lohen mestarjoukkueessa pelasivat Heikki Kaipainen, Seppo Kauppila, Pekka Lehtonen, Timo Valtonen, Voitto Tuunainen, Seppo Tarvainen, Markku Mörsky, Risto Jokinen, Ahti Sohlman.


title: TUL:n pesäpallomestaruus 1971

text: Lohi voitti myös Naisten mestaruuden voittamalla Turun Kilpa-Veikot kahden ottelun yhteistuloksella 29-19 toisen otteluista päätyttyä tasan. Lohen joukkue: Tuula Saharinen, Eila Leskinen, Salme Hämäläinen, Kerttu Pulli, Leila Vuorinen, Anneli Bamberg, Kirsti Ojanen, Leila Hari, Seija Tammiruusu, Elsa Snellman.


title: TUL:n pesäpallomestaruus 1971

text: Ikämiesten mestaruuden voitti Forssan Alku ja 17-vuotiaiden poikien mestaruuden Jokioisten Koetus. 17-vuotisten tyttöjen mestaruuden vei Turun Kilpa-Veikot.


title: TUL:n pesäpallomestaruus 1972

text: Työväen Urheiluliiton miesten pesäpallomestaruus vuonna 1972 ratkaistiin Jokioisissa 10. syyskuuta. Mestaruutta oli tavoittelemassa vain kaksi joukkuetta: Jokioisten Koetus ja Ruukin Into. Ottelun voitti Jokioisten Koetus 11–1. Mestarijoukkueessa pelasivat Martti Pomel, Jorma Hacklin, Kalervo Mäntyvaara, Esa Hacklin, Tapio Hacklin, Ismo Tossavainen, Leo Lehti, Pertti Leino ja Harri Filppula.


title: János Zsigmond

text: János Zsigmond Szapolyai (1540-1571) oli Unkarin kuningas 1500-luvun puolivälissä. Hänen isänsä oli János Szapolyai ja äitinsä Sigismund I:n tytär Isabella.


title: János Zsigmond

text: János Zsigmond valittiin kuninkaaksi alle vuoden ikäisenä isänsä kuoltua. Kuninkuus oli kiistelty, sillä samaan aikaan myös Ferdinand I Habsburg katsoi olevansa oikeutettu Unkarin kruunuun. Ottomaanien kuningas Suleiman Suuri esiintyi pienen János Zsigmondin suojelijana ja valloitti maan keski- ja eteläosat jättäen Ferdinandille vain maan länsiosat.


title: János Zsigmond

text: Suleiman antoi Tiszajoen itäpuoliset osat ja Transilvanian János Zsigmondin ja Isabellan hallintaan, ja niistä muodostettiin Transilvanian ruhtinaskunta. Isabellan kuollessa János Zsigmond oli 19-vuotias, oppinut mutta heiveröinen. Hän oli tukeutunut valtakautensa ajan äitiinsä ja neuvonantajiinsa. Ferdinand I hyökkäsi Transilvaniaan 1561 vaatien Partiumiksi kutsuttua rajaseutua. János Zsigmond oli valmis antautumaan, mutta kenraali Stefan Batory taivutteli hänet luopumaan ajatuksesta. Ottomaanien avustuksella solmittiin aselepo 1563. Ferdinand kuoli seuraavana vuonna, ja Bathory hyökkäsi Habsburgien kimppuun, mutta hänet torjuttiin. Vuonna 1565 solmitussa rauhassa Habsburgit saivat lähes koko Partiumin, János Zsigmond suostui tunnustamaan Maksimilian II:n Unkarin kuninkaaksi ja Transilvanian aseman Unkarin alusmaana. Hän meni naimisiin Maksimilianin sisaren kanssa ja tunnusti Habsburgien perintöoikeuden Transilvanian kruunuun. Suleiman ei pitänyt järjestelystä ja vaati Transilvanian tunnustamista myös Ottomaanien vasallivaltioksi. Hän hyökkäsi vuonna 1566 Maksimiliania ja János Zsigmondia vastaan. Sota jatkui vuoteen 1570. Vuonna 1571 János Zsigmond kuoli. Habsburgien piti periä Transilvania, mutta paikallinen aatelisto äänesti Suleimanin tuella Stefan Batoryn ruhtinaakseen.


title: Kneža

text: Kneža () on kaupunki Plevenin alueella Bulgariassa. Sen väkiluku vuonna 2009 oli 11 191. Kaupungin pormestarina toimii Simeon Sharabanski.


title: Adamsiitti

text: Adamsiitti, josta käytetään myös lyhennettä DM, on orgaaninen arseeniyhdiste, jota on käytetty kemiallisena aseena sekä taistelu- että mellakantorjuntatilanteissa. Se kuuluu kemiallisten aseiden ryhmään "Ihoa ja limakalvoja vahingoittavat aineet" yhdessä muun muassa sinappikaasun (HD, HN) ja lewisiitin kanssa.


title: Adamsiitti

text: Adamsiitti on huoneenlämmössä kiinteää, kiteistä materiaali, jonka väri vaihtelee keltaisesta vihreään riippuen aineen puhtaudesta. Se on käytännössä veteen liukenematonta, mutta liukenee heikosti orgaanisiin liuottimiin, kuten bentseeniin, tolueeniin ja alkoholeihin. Aerosolina adamsiitti on tiiviinä pilvenä kirkkaan keltaista, mutta muuttuu levitessään näkymättömäksi.


title: Adamsiitti

text: Koska adamsiitti ei liukene veteen, se sopii kemiallisena aseena levitettäväksi vain aerosolina. Tähän tarkoitukseen on suunniteltu niin sanottuja adamsiittikynttilöitä; käytännössä nämä olivat metalliputkia, jotka oli täytetty adamsiitin ja sopivan pyroteknisen aineen seoksella. Adamsiittilla on myös täytetty pyroteknisiä kaasukranaatteja.


title: Adamsiitti

text: Adamsiitti aiheuttaa oireita jonkin verran hitaammin kuin kyynelkaasut. Joitakin minuutteja altistuksen jälkeen alkaa ilmetä nenän, suun ja kurkun ärsytystä, kyynelehtimistä, päänsärkyä, hengenahdistusta, aivastelua, yskimistä ja oksentelua. Oireet johtuvat yhdisteen sisältästä arseenista, joka häiritsee solujen energiantuotantoa haittaamalla ATP-molekyylien toimintaa. Adamsiitille ei ole vasta-ainetta ja uhrien hoito rajoittuu oireiden lievittämiseen. Lyhytaikaisen altistuksen oireet kestävät 20 minuutista kahteen tuntiin. Pitkäaikainen tai voimakas altistus voi johtaa vakavampiin oireisiin, pysyviin vammoihin tai kuolemaan.


title: Adamsiitti

text: Adamsiitin keksittiin ensimmäisen kerran Saksassa vuonna 1913 ja sitä onnistuttiin tuottamaan ensimmäisen kerran vuonna 1915. Yhdisteen keksivät toisistaan tietämättä vuonna 1918 myös brittiläinen tutkijaryhmä sekä Illinoisin yliopistossa työskennellyt yhdysvaltalainen tutkija majuri Robert Adams, jonka mukaan yhdiste myös nimettiin.


title: Adamsiitti

text: Lukuisat valtiot valmistivat adamsiittia sotilaskäyttöön sekä ensimmäisen että toisen maailmansodan aikana. Yhdistettä ei kuitenkaan ilmeisesti käytetty taistelukentällä, joskin joidenkin viitteiden mukaan Italian armeija käytti sitä ensimmäisessä maailmansodassa. Yhdysvalloissa adamsiittia käytettiin myös vuonna 1932 armeijan tukahduttaessa Washingtonissa korvauksia vaatineen, ensimmäisen maailmansodan veteraaneista koostuneen kansanliikkeen. Tässä yhteydessä aineen on raportoitu tappaneen mielenosoittajien joukossa olleita lapsia ja raskaana olleen naisen.


title: Adamsiitti

text: Adamsiitin käyttö mellakantorjuntaan loppui länsimaissa 1930-luvulla voimakkaiden vaikutusten ja yhdisteen sisältämän arseenin aiheuttamien pitkäaikaisten terveysriskien vuoksi. Sen korvattiin kyynelkaasulla. Toisessa maailmansodassa sotaakäyvillä mailla oli varastoissaan adamsiittikynttilöitä ja savukoneita, joiden avulla aine oltaisiin voitu muuntaa käyttökelpoiseen muotoon, mutta näitä ei tiettävästi käytetty. Sodan lopulla ja sen jälkeisinä vuosina voittajavaltiot tuhosivat sekä omia että Saksalta vallattuja adamsiittivarastoja mereen upottamalla muun muassa Pohjanmerellä, Atlantilla ja Australian rannikon edustalla. Neuvostoliitto hankkiutui lisäksi eroon omista varastoistaan hautaamalla ainetta maahan Siperiassa 1960-luvulla. Adamsiittia tuotettiin sotilaskäyttöön Jugoslaviassa vielä 1970-luvulla, mutta vuoteen 1967 mennessä suojavarusteiden kehitys oli tehnyt aineen käyttökelpoisuuden kyseenalaiseksi.


title: Vladislaus II

text: Vladislaus II (1456–1516) oli Böömin kuningas vuodesta 1471 ja Unkarin kuningas vuodesta 1490 kuolemaansa asti.


title: Vladislaus II

text: Vladislaus oli Puolan Kasimir Jagiellonin poika, ja hänet äänestettiin Böömin kuninkaaksi vuonna 1471. Hänen valtakautensa alkuvuodet kuluivat sodissa Unkarin Matias Corvinusta vastaan, joka voitti vuonna 1478 entiset Böömin alusmaat Moravian, Silesian ja Lusatian. Matiaksen kuoltua Vladislaus äänestettiin hänen seuraajakseen.


title: Vladislaus II

text: Hänen valtaannousunsa aikaan Unkarin poliittinen elämä oli levotonta. Valtaa pitävät ruhtinaat hyväksyivät Vladislauksen kuninkaaksi sillä ehdolla, että tämä lakkauttaisi ylimääräiset verot, joilla Matias Corvinus oli rahoittanut palkka-armeijaansa. Niinpä Unkarin puolustuskyky romahti juuri kun turkkilaiset hyökkäsivät alueelle. Muut ylimystön vaatimat muutokset laukaisivat talonpoikaiskapinan, joka tukahdutettiin väkivaltaisesti. Kapinan jälkimainingeissa Unkarille kirjoitettiin uusi perustuslain luonteinen "Tripartitum", jolla määriteltiin aateliston velvollisuus totella kuningasta mutta oikeus äänestää uuden kuninkaan valinnasta. Aateliston taisteluvelvollisuus rajattiin puolustussotiin ja heidän vapautettiin verojen maksusta. Uudet lait syvensivät vastakkainasettelua aateliston ja talonpoikien välillä.


title: Hochiku

text: Hotchiku () (rinnakkainen nimitys "jinashi shakuhachi") on bambusta rakennettu japanilainen päästäpuhallettava huilu jossa ei ole liikkuvia osia: Se valmistetaan bambusta. Hochiku on pääsääntöisesti shakuhachia kookkaampi, painavampi ja paksumpi, yksiosainen huilu. Hochikun soittotekniikka muistuttaan shakuhachin soittoa mutta sen ääni on sitä hauraampi. Suomessa hochikun soittoa on tuonut esille Jone Takamäki


title: Atsuya Okuda

text: Atsuya Okuda () on japanilainen muusikko ja säveltäjä ja hochikun rakentaja. Okuda toimi jazztrumpetistina parikymmentä vuotta (1965-1985). Okuda asuu Kokobunjissa Tokiossa.


title: Atsuya Okuda

text: Watazumi Doso Roshin kuoltua vuonna 1992 on Atsuya Okudaa pidetty yleisesti yhtenä parhaista ellei parhaana elossa olevana hochikun soittajista. Okuda on opettanut hochikun soittoa vuodesta 1985. Vaikka Okuda konsertoi laajalti, hän kieltäytyi julkaisemasta soittoaan kunnes muutti kantansa ja julkaisi "The Sound of Zen" -albumin vuonna 2002. Syyksi hän ilmoitti epäilevänsä, että äänitetty esitys voisi koskaan tuoda täysin esiin shakuhachin ääntä tai ymmärrystä japanilaiseen puupuhallinmusiikkiin. Atsuya Okuda Tokiossa, Kokubunjinissa


title: Atsuya Okuda

text: Suomalainen muusikko Jone Takamäki on Okudan oppilas hochikun soitossa.


title: Ladislaus V

text:
Ladislaus V (1440–1457) oli Itävallan herttua ja Unkarin kuningas vuodesta 1444 ja Böömin kuningas vuodesta 1452.
Hänen isänsä oli Albrekt II ja äitinsä Sigismund Luxemburgilaisen tytär Elisabeth Luxembugilainen. Hän syntyi vasta isänsä kuoleman jälkeen. Unkarilaiset aalteliset olivat jo valinneet kuninkaakseen Puolan Vladislav III:n, mutta Elisabeth suostutteli nämä kruunaamaan Ladislauksen Székesfehérvárissa 1540. Kruunaus todettiin kuitenkin mitättömäksi. Ladislaus kasvoi Elisabethin serkun hovissa: Serkusta tuli myöhemmin keisari Fredrik III. Vladislavin kuoltua 1444 Ladislaus valittiin kuninkaaksi, mutta Fredrik toimi edelleen hänen huoltajanaan ja sijaishallistsijana vuoteen 1452 asti.


title: Poveglia

text: Poveglia on Venetsian laguunissa Italiassa sijaitseva pieni asumaton saari, jonka kapea kanava jakaa kahtia.


title: Poveglia

text: Saarella on vaiheikas historia. 1800-luvulla sillä sijaitsi ruttosairaala ja myöhemmin mielisairaala, joka suljettiin vuonna 1968 ja saari jäi asumattomaksi. Saarella sijaitsevat kuitenkin edelleen sairaalan, kirkon ja krematorion rauniot. Huhtikuussa 2014 Italian hallitus päätti huutokaupata saaren 99 vuoden vuokrasopimuksella helpottaakseen rahapulaansa. Saarelle ei ole aiemmin päästetty turisteja ja paikalliset ovat kaihtaneet sitä sen historian vuoksi.


title: Vladislav III

text: Vladislav III (1424–1444) oli Puolan kuningas 1434-1444 ja Unkarin kuningas 1440–1444.


title: Vladislav III

text: Hän oli Vladislav II Jagiellon poika ja seurasi isäänsä valtaistuimelle kymmenvuotiaana. Useimmat pätökset teki kuitenkin hänen isänsä läheinen ystävä, Krakovan piispa Oleśnicki. Tämä järjesti myös sen, että Unkarin Habsburgeja vastustavat aateliset äänestivät Vladislavin kuninkaaksi vuonna 1440 kuningas Albrekt II:n kuoltua. Tästä seurasi kuitenkin kolmen vuoden sisällissota, kun Albrektin leski yritti saada kruunun vastasyntyneelle pojalleen Ladislaus V:lle.


title: Vladislav III

text: Vuonna 1443 Vladislav ja hänen tärkein unkarilainen tukijansa János Hunyadi johtivat 40 000 miehen armeijan Balkanille. He saivat turkkilaiset vetäytymään Serbiasta ja Albaniasta. Kaksi päivää rauhansopimuksen jälkeen Vladislav rikkoi sen uskonnon nimissä ja hyökkäsi uudelleen turkkilaisten kimppuun. Turkkilaiset voittivat Varnan taistelun ja Vladislav sai taistelussa surmansa.


title: Tautomeria

text:
Tautomeria on orgaanisessa kemiassa rakenneisomerian laji, jossa molekyylin sisällä jokin atomi tai atomiryhmä voi siirtyä paikasta toiseen siten, että kumpikaan muoto, joita kutsutaan "tautomeereiksi", ei sellaisenaan ole liuoksessa pysyvä vaan ne muuttuvat jatkuvasti toisikseen siten, että nopeasti syntyy kemiallinen tasapaino, jossa kumpaakin on tietty määrä. Tautomeerit eroavat toisistaan yleensä kaksoissidoksen ja yhden siirtyvän ryhmän aseman perusteella. Siirtyvä ryhmä on usein protoni, mutta se voi olla myös jokin toinen ryhmä. Tautomerisaatiossa rikkoutuu ja muodostuu sekä yksi π-sidos että yksi σ-sidos. Tautomeriaa voidaan kuvata yleistä muotoa olevalla reaktioyhtälöllä:
missä ryhmät X, Y ja Z voivat olla hiili, typpi, happi, vety- tai rikkiatomeja ja ryhmä A on siirtyvä ryhmä. Varsinaisesta isomeriasta tautomeria eroaa juuri siinä, että tautomeerit ovat nopeassa kineettisessä tasapainossa ja vallitseva muoto riippuu olosuhteista ja erityisesti liuottimesta. Esimerkiksi keto-enoli-tautomerian tapauksessa vesiliuoksessa on ketonimuoto vallitseva, heksaanissa sen sijaan enolimuoto.


title: Marko Selin

text: Marko Selin (s. 10. toukokuuta 1988 Helsinki) on suomalainen jalkapalloilija, joka edustaa Kakkosessa pelaavaa Käpylän Palloa. Hän on pelipaikaltaan laitahyökkääjä.


title: Marko Selin

text: Selin on Gnistanin kasvatti ja ensimmäinen kokonaan seuran omista junioreista pääsarjatasolle edennyt pelaaja. Hän siirtyi Gnistanista Veikkausliigan Myllykosken Palloon kaudeksi 2012, jonka aikana hän pelasi 15 liigaottelussa. Talvella 2013 Selin kävi virolaisen Floran testissä, mutta hän palasi lopulta kaudeksi 2013 Kakkosessa pelanneeseen Gnistaniin.


title: Joni Vuorinen

text: Joni Vuorinen (s. 5. marraskuuta 1989 Piikkiö) on suomalainen jalkapalloilija, joka edustaa Kolmosessa pelaavaa Maskun Palloseuraa. Hän on pelipaikaltaan keskuspuolustaja, mutta kykenee myös pelaamaan laitapuolustajana.


title: Joni Vuorinen

text: Vuorinen siirtyi MYPA:an kaudeksi 2012 Porin Palloilijoista. PoPaan hän siirtyi maaliskuussa 2010 kaksivuotisella sopimuksella Sinimustista. Hän on voittanut Interissä A-junioreiden Suomen-mestaruuden ja edustanut Suomea poikien maaotteluissa.


title: Joni Vuorinen

text: Vuorinen on pelannut myös futsalia pääsarjatasolla. Hän siirtyi Futsal-liigan Porin Palloilijoihin yksivuotisella sopimuksella lokakuussa 2009 Piikkiön Palloseurasta. Futsal-Ykkösessä hän teki ensiesiintymisensä vain 15-vuotiaana.


title: Tunturipikkumittari

text: Tunturipikkumittari ("Eupithecia fennoscandica") on pieni, tunturiseudulla elävä pikkumittarilaji.


title: Tunturipikkumittari

text: Tunturipikkumittari on eräs pienimpiä pikkumittarilajeja. Etusiivet ovat suipot, niiden pohjaväri on harmaa ja siipien poikki kulkevat vaaleat viirut tekevät siivistä erikoisen kirjavat. Vaalea juovitus näkyy myös takasiivissä, etenkin niiden takareunassa. Etusiivessä on pieni musta keskitäplä ja siiven ulkoreunasta sen keskiosaan ulottuu ruskeansävyinen vyöhyke, jonka kohdalla ulompi poikkiviiru katkeaa. Siipiripset ovat täplikkäät. Siipiväli 14–18 mm.


title: Tunturipikkumittari

text: Tunturipikkumittaria tavataan Skandinavian pohjoisimmista osista Venäjän poikki Altai- ja Sajanvuorille sekä Mongolian pohjoisosiin. Suomessa tunturipikkumittari elää vain Enontekiön, Inarin ja Utsjoen tunturialueilla. Perhonen lentää pääasiassa heinäkuun alkupuolella.


title: Tunturipikkumittari

text: Tunturien pahdoilla, louhikoissa sekä paljakalla elävä perhonen. Perhoset lentävät iltapäivästä iltaan, lämpimimpinä öinä jopa aamuyölle saakka vajaan parin metrin korkeudella maanpinnasta. Huonolla säällä perhoset voivat lentää myös päivällä. Lento tapahtuu usein pensaiden tai suurten kivenlohkareiden ympärillä. Naaras munii ravintokasvin kukintoihin. Toukat syövät kehittyviä hedelmystöjä ja niiden kehitys on erittäin nopeaa. Riittävän lämpimällä säällä toukkavaihe kestää vain 7–9 vuorokautta. Täysikasvuinen toukka laskeutuu maanpinnalle koteloitumaan ja kotelo talvehtii.


title: Tunturipikkumittari

text: Suomen uhanalaisluokituksessa tunturipikkumittari on luokiteltu vaarantuneeksi (VU).


title: Tunturipikkumittari

text: Toukka elää ainakin pikkutervakolla ("Lychnis alpina").


title: Eero Hiironen

text: Eero Ossian Hiironen (16. kesäkuuta 1938 Huittinen – 30. heinäkuuta 2018 Alavus) oli suomalainen kuvanveistäjä ja taidemaalari. Hän oli koulutukseltaan kansakoulunopettaja.


title: Eero Hiironen

text: Hänet tunnetaan muun muassa vesiaiheisista teräsveistoksistaan. Professorin arvonimi Hiiroselle myönnettiin vuonna 1990, ja 2003 hän sai Suomi-palkinnon. Hiironen perusti vuonna 1974 Ähtärissä sijaitsevan Pirkanpohjan Taidekeskuksen.


title: Tapani II

text: Tapani II (1101–1131) oli Unkarin ja Kroatian kuningas 1116–1131.


title: Tapani II

text: Tapani kuoli ilman perillistä ja nimesi vähän ennen kuolemaansa perijäkseen serkkunsa Bélan, jonka Tapanin isä oli aikaisemmin sokaissut estääkseen tätä tavoittelemasta Unkarin kruunua. Béla oli piileksinyt Pécsváradin luostarissa, mistä Tapani loppunsa lähestyessä etsi hänet, tuotatti hoviin ja järjesti tälle avioliiton.


title: Adalmiina Pelli

text: Adalmiina Pelli on suomalainen lapsinäyttelijä, joka on näytellyt lyhytelokuvassa "Toivon murusia" (2010) sekä pitkässä elokuvassa "Herra Heinämäki ja Leijonatuuliviiri" (2011).


title: Madeleine Astor

text:
Madeleine Astor (o.s. Force, 19. kesäkuuta 1893 – 27. maaliskuuta 1940) oli miljonääri John Jacob Astorin toinen vaimo. Hänet muistetaan RMS Titanicin uppoamisen selviytyjänä. Titanicin upotessa Astor oli viidennellä kuulla raskaana. Madeleinella oli häntä vanhempi sisar Katherine. Madeleinen vanhemmat olivat William Hurlbut Force (1852–1917) ja Katherine Arvilla Talmage (1863–1930). Hän ja hänen siskonsa olivat isänsä kautta ranskalaista syntyperää kun taas heidän äitinsä oli Hollannista.
Astor ja hänen vaimonsa lähtivät häämatkalleen Titanicille. Koska Madeleine oli viidennellä kuulla raskaana, Astor kysyi Titanicin upotessa perämies Charles Lightollerilta, saisiko hän myös nousta pelastusveneeseen, mutta vastaus kuului: ”Ei, sir. Vain naisia ja lapsia.” Astor hukkui Titanicilla mutta Madeleine ja hänen palvelijansa selviytyivät onnettomuudesta.


title: Madeleine Astor

text: Madeleine Astor menehtyi sydänvaivoihin 27. maaliskuuta vuonna 1940 vain 46 vuoden ikäisenä.


title: Keltainen neliö vasemmalla

text: Keltainen neliö vasemmalla tai T-muotoinen sommittelu on taiteilija Ahti Lavosen (1928–1970) maalaus vuodelta 1967. Se on maalattu sekatekniikalla kankaalle ja on kooltaan 190 x 190 cm. Ateneumin taidemuseo osti maalauksen kokoelmiinsa vuonna 1970.


title: Keltainen neliö vasemmalla

text: Lavonen haki tuolloin töissään järjestystä, ja maalaus onkin jaettu kolmeen osaan: yksi osa on epätasaisen keltainen, muut valkoisia. Maalaus edustaa eräänlaista synteesiä materiaalitutkimuksen ja konstruktivistisen kaipuun välillä. Hän oli aiemmin pyrkinyt rauhaan ja tasapainoon, jolloin hän päätyi materiaaliestetiikkaan. Nyt hän haki visuaalista järjestystä, mikä näkyy tässäkin maalauksessa.


title: Keltainen neliö vasemmalla

text: Lavonen seurasi tiiviisti länsimaisen modernin taiteen ilmiöitä. Hän päätyi abstraktiin taiteeseen vuonna 1960 nähtyään Venetsian biennaalin ja hänen tuotantonsa ilmensi modernissa taiteessa tapahtuneita uusia askelia noina aikoina.


title: Kymi Grand Prix

text: Kymi Grand Prix on vuosittain kesäkuussa Kouvolassa järjestettävä raviurheilun kansainvälinen suurkilpailu. Kymi GP järjestettiin ensimmäisen kerran vuonna 1998.


title: Kymi Grand Prix

text: Kymi Grand Prix on yksi Suomen suuripalkintoisimmista ravikilpailuista, joka kuului perustamisestaan lähtien Euroopan raviliiton UET:n EM-sarjaan European Grand Circuitiin. Vuodesta 2012 lähtien Kymi GP on ollut Grand Circuitin korvanneen UET Trotting Mastersin osakilpailu.


title: Kymi Grand Prix

text: Kymi Grand Prix'n erikoisuus on ulkomaisille hevosille järjestetty lentokonekuljetus Keski-Euroopasta ja Ruotsista Utin lentokentälle. Ilmainen kuljetus on houkutellut kilpailuun useita ulkomaisia huippuhevosia. Korkeiden matkakustannusten vuoksi ne eivät muutoin osallistuisi keskinkertaisen palkintotason kilpailuun.


title: Kymi Grand Prix

text: Kilpailun menestynein hevonen on ollut sen vuosina 2009 ja 2012 voittanut ruotsalainen Commander Crowe. Menestyksekkäimmät ohjastajat ovat kaksi kertaa voittaneet ranskalainen Jean Michel Bazire sekä Ruotsissa vaikuttava suomalaissyntyinen Peter Ingves. Vuonna 2006 ranskalainen Jag de Bellouet voitti Kymi Grand Prix'n uudella 2100 metrin maailmanennätysajalla 11,1a.


title: Patrick O’Shaughnessy

text: Patrick O’Shaughnessy (s. 29. tammikuuta 1993 Riihimäki) on suomalainen jalkapalloilija, joka edustaa Kakkosessa pelaavaa Malmin Palloseuraa. Hän on pelipaikaltaan oikea laitapuolustaja.


title: Patrick O’Shaughnessy

text: O’Shaughnessy edusti juniorina FC Honkaa ja Helsingin Jalkapalloklubia. Hän pelasi HJK:n reservijoukkueessa Klubi 04:ssä Kakkosta kaudella 2011. Kaudeksi 2012 hän siirtyi Myllykosken Palloon, jonka riveissä hän teki liigadebyyttinsä 15. huhtikuuta 2012 ottelussa Turun Palloseuraa vastaan.


title: Patrick O’Shaughnessy

text: O’Shaughnessy on pelannut 10 ottelua Suomen nuorten maajoukkueessa ja 31 ottelua Suomen poikamaajoukkueissa.


title: Patrick O’Shaughnessy

text: O’Shaughnessyn veli Daniel on myös jalkapalloilija. Veljesten isä on kotoisin Irlannista.


title: Martin koulu (Turku)

text: Martin koulu on peruskoulun luokkien 1–6 koulu Turun Martin kaupunginosassa Paavo Nurmen stadionin vieressä sen länsipuolella. Vuonna 1927 avatussa koulussa opiskelee nykyisin noin 400 oppilasta. Oppilaat tulevat kouluun Martin kaupunginosasta, mutta erikoisluokkana Martin koulussa voi opiskella kuvataideluokalla luokilla 3-6. Kuvataideluokkatoiminta alkoi Martin koulussa kokeiluna syksyllä 1989, mutta vuonna 1993 toiminta vakinaistettiin ja nykyisin kuvataideluokkien oppilasalueena on koko Turun kaupunki.


title: Martin koulu (Turku)

text: Vuonna 1905 kansakoulujen vuosiraportissa todettiin, että Turussa oli pulaa sopivista luokkahuoneista Aurajoen itäisellä puolella. Tämän seurauksena kun seuraavana vuonna kaupunki jaettiin neljään koulupiiriin, liitettiin jakopäätökseen suunnitelma uudesta koulurakennuksesta, joka tuli rakentaa kattamaan Martin ja Itärannan kaupunginosien nousevat oppilasmäärät. Rakennustarvetta perusteltiin tuolloin sekä tilatarpeella, että oppilaiden turvallisuudella koulumatkoihin liittyen. Monet Aurajoen itäpuolella asuvat lapset joutuivat käymään koulua länsirannan puolella, mikä erityisesti kelirikon aikana talvella aiheutti vaaratilanteita ja oli hankalaa. Suurin osa Martin ja Itärannan lapsista kävi koulua Eerikinkadulla sijaitsevassa Wiklundin koulussa tai Sirkkalankadun koulussa.


title: Martin koulu (Turku)

text: Erimielisyydet kouluhankkeiden kiireellisyydestä ja tärkeysjärjestyksestä sekä myöhemmin puhjennut Suomen sisällissota lykkäsivät koulun rakentamispäätöstä eteenpäin, kunnes vuonna 1926 rakennustyöt alkoivat Turun urheilupuiston laidassa sijaitsevalla tontilla. Koulu nimettiin sekä kaupunginosan että sen seurakunnan mukaisesti Martin kouluksi ja se aloitti toimintansa syyslukukauden alussa syksyllä 1927. Virallisesti koulu vihittiin käyttöön 10. joulukuuta 1927.


title: Martin koulu (Turku)

text: Valmistuessaan Martin koulu oli Turun suurin koulurakennus. Rakennuksen suunnittelivat kaupungin arkkitehti J. Eskil Hindersson sekä apulaisarkkitehti Harald Smedberg. Taloon rakennettiin nelikerroksinen päärakennus, jonka molemmissa päädyissä on kolmikerroksiset siipirakennukset. Koulurakennuksen alkuperäinen suunnitelma sisälsi mahdollisuuden jatkokoulun sisällyttämiseen samaan rakennukseen, mutta suurin osa talosta varattiin kansakoululle. Rakennuksessa oli käytössä kuusitoista luokkahuonetta ja erilliset luokkatilat piirustusta, luonnontietoa, tyttöjen käsityötä, poikien käsityötä ja kotitaloutta varten. Lisäksi itäiseen siipeen rakennettiin yhdistetty juhla- ja liikuntasali.


title: Martin koulu (Turku)

text: Jatkokoululle oli alun perin varattu Aurajoen puoleinen rakennuksen läntinen siipi, johon sijoitettiin poikajatkokoulun metallityöluokka, paja, varasto, veistoluokka, konehuone ja maalaushuone sekä tyttöjatkokoulun käsityöluokka, kutomoluokka ja piirustusluokka. Lisäksi rakennuksessa oli useita opettajanhuoneita, opetusvälinevarastoja, pannuhuone sekä vahtimestarin ja lämmittäjän asuinhuoneet. Koulussa asui oma vahtimestari vuodesta 1927 vuoteen 1973 asti. Koulussa oli aikaan nähden edistyksellinen varustus, sillä koulussa oli oma vesiklosetein varustettu ulkohuone sekä erillinen kylpyhuone suihkulaitteineen.


title: Martin koulu (Turku)

text: Nykyisin koulussa on käytössä 15 luokkahuonetta, neljä pienryhmätilaa, ATK-luokka, musiikkiluokka, kirjasto, tekstiilityötila, teknisen työn tila, kuvataidetila, koulukeittiö ja ruokala, hallintotila, kaksi opettajanhuonetta sekä yhdistetty juhla- ja liikuntasali. Koulua on kunnostettu vuodesta 2000 lähtien vastaamaan paremmin nykyajan vaatimuksia.


title: Martin koulu (Turku)

text: Ensimmäisen lukukauden alussa vuonna 1927 Martin koulussa opiskelija 777 oppilasta. Heistä 286 oli alakansakoululaisia, 292 yläkansakoululaisia ja loput jatkokoululaisia. Martin koulu oli tällöin oppilasmäärältään Turun suurin koulu ja sen oppilasmäärä muodosti viidenneksen kaikista Turun kansakoululaisista. Oppilasmäärät pysyivät suunnilleen samana toisen maailmansotaan asti, laski sotavuosien ajaksi ja lähti sodan jälkeen nopeaan nousuun suurten ikäluokkien myötä.


title: Martin koulu (Turku)

text: Oppilasmäärän huippu saavutettiin lukuvuonna 1957-1958, jolloin koulussa opiskelija 1214 oppilasta. Näin suuri oppilasmäärä ei voinut opiskella koulussa samanaikaisesti tilojen ahtauden vuoksi, minkä vuoksi koulussa opiskeltiin vuodesta 1947 lähtien kahdessa vuorossa. Alakoulussa aamuvuoro opiskelija kello kahdeksasta kahteentoista ja iltapäivävuoro kello kahdestatoista neljään. Yläkoululaiset opiskelivat tuolloin tuntia myöhemmin yhdeksästä yhteen ja yhdestä viiteen. Jatkokoulun puolella opiskeltiin toisen maailmansodan jälkeen myös vuorolukuina vuodesta 1952 lähtien vuoteen 1958 asti. Tämän jälkeen jatkokoulu muuttui kansalaiskouluksi ja se muutti kokonaan pois Martin koulun tiloista.


title: Martin koulu (Turku)

text: 1960-luvulta lähtien oppilasmäärät laskivat hiljalleen, kunnes 1970-luvun alussa oppilaita oli 668 ja opetusryhmiä 21. Oppilasmäärien lasku kiihtyi ja lukuvuonna 1980-1981 oppilasmäärä oli enää 330 ja opetusryhmiä oli 13. 80-luvun loppuun mennessä oppilasmäärä laski 242:een ja lopulta 1990-luvulla nykyiseen noin 200 oppilaaseen ja noin kymmeneen opetusryhmään.


title: Pyry Soiri

text: Pyry Henri Hidipo Soiri (s. 22. syyskuuta 1994 Tammisaari) on suomalainen jalkapalloilija, joka edustaa Valko-Venäjän liigassa pelaavaa Šah’tsjor Salihorskia. Hän on pelipaikaltaan laitahyökkääjä.


title: Pyry Soiri

text: Soiri aloitti jalkapallon 5-vuotiaana PPJ:ssä. Sen lisäksi hän asui teini-iässä Namibiassa ja Tansaniassa, joissa hän pelasi eri koulujoukkueissa. MYPAan hän siirtyi vuonna 2010.


title: Pyry Soiri

text: MYPAn liigajoukkueeseen Soiri nousi kaudeksi 2012 ja debytoi liigassa 19. huhtikuuta 2012 ottelussa Jaroa vastaan. Kaiken kaikkiaan hän pelasi kahdessa liigaottelussa. Kauden 2012 aikana hän pelasi myös lainalla Kakkosen Järvenpään Palloseurassa ja Kotkan Työväen Palloilijoissa. Soiri pääsi tekemään useampia esiintymisiä liigassa kaudella 2013, jolloin hän pelasi 22 ottelussa ja teki yhden maalin.


title: Pyry Soiri

text: Helmikuussa 2017 valkovenäläinen Šah’tsjor Salihorsk hankki Soirin Vaasan Palloseurasta.


title: Pyry Soiri

text: Soiri on edustanut Suomen alle 19-vuotiaiden, alle 20-vuotiaiden ja alle 21-vuotiaiden maajoukkueita. A-maajoukkueessa Soiri debytoi MM-karsintaottelussa Kroatiaa vastaan lokakuussa 2017 ja onnistui heti ensimmäisessä A-maaottelussaan maalinteossa.


title: Pyry Soiri

text: Soirin isä on namibialainen ja äiti suomalainen.


title: American Film Institute Awards 2011

text: Yhdysvaltain elokuvainstituutin myöntämät American Film Institute Awards 2011 -palkinnot jaettiin vuoden parhaille elokuville ja televisio-ohjelmille.


title: Skillsters

text: Skillsters on Riku Pentin ja Okke Komulaisen muodostama big beatia/breakbeatia/instrumentaalia hiphoppia soittava duo. He ovat julkaisseet kaksi EP:tä, ja tehneet lukuisia remixejä mm. Bomfunk MC’sille, Giant Robotille, Palefacelle ja Sere(moniamestari)lle. Sen lisäksi Skillstersistä tuli osa Bomfunk MC'siä, Dj Gismon lähdettyä yhtyeestä vuonna 2003. Skillsters on myös suomalaisen räp-artisti Sere(moniamestari)n pääasiallinen tuottaja.


title: Suolintu

text: Suolintu on taiteilija Jaakko Sieväsen maalaus vuodelta 1961-1962. Tämä informalistinen öljy- ja temperamaalaus kankaalle, 154 × 115 cm, ostettiin Ateneumin taidemuseoon vuonna 1962.


title: Suolintu

text: Suomalaisille informalismi tuli tunnetuksi Venetsian biennaalissa vuonna 1960 sekä Suomen Ars 1961 -näyttelyssä. Informalismi koettiin läheiseksi, koska sen saattoi nähdä luontotunteen ilmauksena. Jaakko Sievänen kuului suomalaisten taiteilijoiden Maaliskuun ryhmään, joka koostui ulkomailla työskennelleistä ja vaikutteita hakeneista taiteilijoista.


title: Suolintu

text: Aluksi Sievänen käytti maalauksissaan kerroksittaista kuultavaa väriä, mutta siirtyi sitten käyttämään paksumpaa jälkeä. "Suolintu" on tältä kaudelta. Myöhemmin Sievänen lisäsi maalauksiinsa figuratiivisia elementtejä.


title: Timo Tahvanainen

text: Timo Tahvanainen (s. 26. kesäkuuta 1986 Outokumpu) on suomalainen jalkapalloilija, joka edustaa kakkosessa pelaavaa Jippoa. Hän on pelipaikaltaan oikea laitalinkki tai laitapuolustaja. Tahvanainen on outokumpulaisen OuPan kasvatti. Hän osallistui juniorina menestyksekkäästi Palloliiton taitokilpailuihin.


title: Timo Tahvanainen

text: Tahvanainen on pelannut urallaan Jipossa. Hän oli helmikuussa 2010 Kuopion Palloseuran testattavana, mutta ei saanut lopulta sopimusta. Tammikuussa 2011 Tahvanainen siirtyi FF Jaroon lyhyen testijakson päätteeksi. Hän teki Veikkausliigadebyyttinsä 5. kesäkuuta 2011 vieraissa Rovaniemen Palloseuraa vastaan. Keskikenttäpelaajana ja hyökkääjänä pelanneen Tahvanaisen peliaika oli alkukaudesta niukassa, joten mies lainattiin Ykköseen KPV:n joukkueeseen heinäkuussa 2011. Hän palasi Jaroon syyskuun alussa lunastaen häneen kohdistuneita odotuksia kauden viimeisissä otteluissa. Vaikka maalitili jäikin avaamatta, niin Tahvanainen syötti 15 Veikkausliigaottelussa kolme maalia ja loi maalipaikkoja.


title: Timo Tahvanainen

text: Marraskuussa 2011 Tahvanainen teki Jaron kanssa yksivuotisen jatkosopimuksen.


title: Timo Tahvanainen

text: Hän teki debyyttinsä Suomen maajoukkueessa 10. tammikuuta 2016 Ruotsia vastaan.


title: Kevin Peth

text: Kevin Peth (s. 26. huhtikuuta 1993 Närpiö) on suomalainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan keskuspuolustaja tai puolustava keskikenttäpelaaja.


title: Kevin Peth

text: Peth on Närpes Kraftin kasvatti. Hän siirtyi syksyllä 2009 italialaiseen Cesenaan. Peth oli joukkueen organisaatiossa vuoteen 2011, jolloin hän palasi Pietarsaareen FF Jaron harjoitusrinkiin. Peth pelasi kuitenkin loppukauden 2011 Vaasan Palloseuran riveissä. Hän pelasi viisi Veikkausliigaottelua ja teki niissä yhden maalin.


title: Kevin Peth

text: Marraskuussa 2011 Peth siirtyi Jaroon. Kaudella 2012 hän pelasi kaksi Veikkausliiga-ottelua. Kaudella 2015 Peth siirtyi Ykkösessä pelanneen vaasalaisen VIFK:n riveihin. VIFK-kausi kesti vuoden, ja Peth siirtyi takaisin Veikkausliigaa pelaavana VPS:n riveihin kaudeksi 2016. VPS-kakausi oli vain kaudne mittainen, ja Peth siirtyi Ykkösessä pelaavan FF Jaron riveihin. Veikkausliigassa on kertynyt kauden 2016 loppuun mennessä kaikkiaan 75 ottelua viiden kauden aikana.


title: Kevin Peth

text: Peth on pelannut yhdeksässä poikien maaottelussa vuoden 2012 loppuun mennessä.


title: Ilja Vaganov

text: Ilja Sergejevitš Vaganov (, s. 15. tammikuuta 1989 Leningrad, Venäjän SFNT, Neuvostoliitto) on venäläinen jalkapalloilija, joka edustaa Krimin valioliigassa pelaavaa FK Berkut Armjanskia kaudella 2016. Aikaisemmin hän on pelannut kuusi kautta Suomessa pietarsaarelaisissa Jarossa ja JBK:ssa. Hän on pelipaikaltaan keskuspuolustaja.


title: Ilja Vaganov

text:
Vaganov on pelannut urallaan FK Himkissä, FK Dynamo Moskovassa ja FK Rus Pietarissa.
Alexei Eremenkon tuttavuuden myötä Vaganov tuli aluksi Pietarsaareen Kakkosessa pelanneeseen JBK:hon. Lokakuussa 2010 hän teki 1+1-vuotisen sopimuksen FF Jaron kanssa.


title: Ilja Vaganov

text: Debyyttikaudellaan 2011 Vaganov pelasi 21 Veikkausliigaottelua ja teki kolme maalia, joista kaksi tuli 14. lokakuuta 2011 kotiottelussa FC Inter Turkua vastaan. Hän pelasi vielä kauden 2012, mutta se päättyi vaikeaan polvivammaan.


title: Ilja Vaganov

text: Kauden 2013 Vaganov pelasi kuntouduttuaan kotikaupunkinsa Pietarin FK Rusissa, mutta palasi kaudeksi 2014 takaisin Jaroon. Kahden kauden jälkeen Jaron pudottua Veikkausliigasta syksyllä 2015 Vaganov palasi kotimaahansa Krimin valioliigan FK Berkut Armjanskiin. Siihen mennessä hän oli pelannut Jarossa 107 Veikkausliiga-ottelua ja tehnyt yhdeksän maalia, ollen toiseksi eniten pääsarjaotteluita Jarossa pelannut ulkomaalainen Alexei Eremenkon jälkeen.


title: Tiikerin hyökkäys

text: Tiikerin hyökkäys (engl. "Action of the Tiger") on vuonna 1957 julkaistu toimintaelokuva, joka kertoo Albaniassa olevan poliittisen vangin vapauttamisyrityksestä. Elokuvan pääosia esittävät Van Johnson, Martine Carol, Herbert Lom, Gustavo Rojo, José Nieto, Helen Haye, Anna Gerber, Anthony Dawson, Sean Connery, Yvonne Romain, Norman MacOwan, Helen Goss ja Richard Williams. Elokuvan on ohjannut Terence Young.


title: Mauthausenin muistomerkki

text: Mauthausenin muistomerkki on muistomerkki, joka rakennettiin kaikkien Mauthausen-Gusenin keskitysleirissä kärsineiden muistoksi. Muistomerkki sijaitsee Mauthausenin kylässä Itävallassa lähellä keskitysleiriä. Muistomerkin on kustantanut Israelin valtio. Muistomerkki esittää menoraa.


title: Voay robustus

text: Voay robustus on sukupuuttoon kuollut krokotiilieläin Madagaskarista. Se saalisti ravinnokseen norsulintuja ja madagaskarinvirtahepoja.


title: Voay robustus

text: "Voay robustus"-krokotiili kasvoi yli 160 kilon painoiseksi ja 5 metrin pituiseksi. Ihminen luultavasti saalisti sen ravinnon, virtahevot ja linnut, sukupuuttoon.


title: Rashi

text: Salomon ben Isaac tai Shlomo Jitzhaki (), tunnetaan paremmin nimellä Rashi (, lyhenne sanoista RAbbi SHlomo Itzhaki; s. 22. helmikuuta 1040 Troyes, k. 13. heinäkuuta 1105 Troyes), oli ranskalainen rabbi. Häntä pidetään Talmudin ja Tanakin merkittävimpänä kommentoijana, ja hänen vaikutuksensa on säilynyt Talmudin ja Tanakhin tulkinnassa kuten myös hepreankielisessä kirjallisuudessa nykyaikaan asti.


title: Rashi

text: Rashin kommentit erotetaan havainnollisuuden vuoksi Talmudin varsinaisesta tekstistä niin sanotulla Rashi-kirjaintyypillä, jota Rashi itse tosin ei käyttänyt.


title: Vagabond (merkki)

text: Vagabond on ruotsalainen kenkämerkki, joka perustettiin 60-luvun lopulla. Merkki valmisti aluksi kenkiä vain miehille.


title: Vagabond (merkki)

text: Pääkonttori sijaitsi alkuun Portugalissa ja Italiassa, joita on pidetty kenkientekotaidon mestareina. Vuonna 1994 Vagabond palasi Varbergiin Ruotsiin jonne perustettiin työpajan mallikappaleiden tekemistä varten, mikä oli ainutlaatuista Pohjois-Euroopassa.


title: Vagabond (merkki)

text: Vagabondin kengät ja nahkatarvikkeet valmistetaan nykyisin Aasiassa. Johtava tuotantotoimisto sijaitsee Vietnamissa, josta käsin Aasian muissa osissa tapahtuvaa tuotantoa organisoidaan ja valvotaan.


title: Vagabond (merkki)

text: Nykyään Vagabond valmistaa sekä naisille että miehille nahkatarvikkeita ja kenkiä yli 2 miljoonaa paria vuodessa 25 maassa ympäri maailmaa.


title: Revlon

text: Revlon () on yhdysvaltalainen kosmetiikka-alan yritys. Revlonin perustivat vuonna 1932 kanadalais-yhdysvaltalaiset veljekset Charles Revson ja Joseph Revson sekä kemisti Charles Lachman. Yritys sai nimensä perustajiensa sukunimien yhdistelmästä. Revlonin liikevaihto vuonna 2016 oli 2,3 miljardia dollaria.


title: 115 Thyra

text: 115 Thyra on melko suuri ja kirkas päävyöhykkeen asteroidi, joka kuuluu S-luokkaan. Sen inklinaatio on melko suuri. Sen löysi James Craig Watson 19. huhtikuuta 1870. Asteroidi nimettiin Tanskan muinaisen hallitsijan, Thyran, mukaan.


title: Wonambi

text: Wonambi on sukupuuttoon kuollut käärmesuku eteläisestä ja itäisestä Australiasta. Se eli 10 miljoonaa – 70 000 vuotta sitten. "Wonambi" saattoi muistuttaa kuusimetrisenä pytonia, mutta tosiasiassa se kuului sukupuuttoon kuolleeseen Matsoiidae-käärmeheimoon, johon kuului muun muassa Afrikassa elänyt "Giganthopis"-käärme. Matsoiidae-heimo kehittyi 55 miljoonaa – 50 000 vuotta sitten.


title: Wonambi

text: "Wonambi" saalisti saaliinsa väijymällä sitä ja sitten kuristamalla.


title: Wonambi

text: "Wonambin" nimi tulee aboriginaalien myyteistä, samoin kuin "Quinkanan" nimi.


AFI:n 100-vuotissarjan 100 hauskinta komediaa () on kolmas osa Yhdysvaltain elokuvainstituutin luomaa 100-vuotissarjaa. Luettelo sisältää Yhdysvaltain elokuvainstituutin määrittelemät 100 hauskinta yhdysvaltalaista elokuvaa. Elokuvalista julkistettiin 13. kesäkuuta 2000.


title: Aadolf Fredrik (Mecklenburgin herttua)

text: Adolf Friedrich Albrecht Heinrich Mecklenburg (10. lokakuuta 1873 Schwerin – 5. elokuuta 1969) oli saksalainen tutkimusmatkailija, Togomaan kuvernööri ja Baltian herttuakunnan herttua 5.11.–28.11.1918.


title: Aadolf Fredrik (Mecklenburgin herttua)

text: Aadolf Fredrik oli Mecklenburg-Schwerinin suuriruhtinas Fredrik Frans II:n (1823–1883) ja hänen vaimonsa Schwarzburg-Rudolstadtin prinsessa Marien kolmas lapsi. Aadolf Fredrik syntyi Schwerinissä.


title: Aadolf Fredrik (Mecklenburgin herttua)

text: Vuosina 1907–1908 Aadolf Fredrik johti tieteellistä tutkimusretkeä Keski-Afrikan hautavajoaman alueella kulkien Afrikkaa idästä länteen. Vuonna 1908 hän sai Eduard Vogelille nimetyn maantieteen kunniamitalin. Matkoillaan keräämänsä hyönteiset ja hänen Togossa sijainnut asuinpaikkansa ovat Berliinin Luonnontieteen museossa ja Senckenbergin museossa.


title: Aadolf Fredrik (Mecklenburgin herttua)

text: Vuosina 1910–1911 hän johti tutkimusmatkan Tšadjärvelle sekä Kongon pohjoisosista lähteviä ja Sudanin kohdalla Niiliin virtaavia jokia. Aadolf Fredrik ja hänen matkakumppaninsa tutkivat alueita, jotka olivat olleet siihen mennessä hyvin vähän tutkittuja.


title: Aadolf Fredrik (Mecklenburgin herttua)

text: Vuosina 1912–1914 Aadolf Fredrik toimi Saksan Länsi-Afrikassa sijainneen Togon viimeisenä kuvernöörinä. Erikoisuutena voi mainita, että hänet kutsuttiin vuonna 1960 itsenäistyneen Togon itsenäisyysjuhlaan virallisena vieraana. Ensimmäisen maailmansodan jälkeen hän toimi saksalaisen siirtomaayhdistyksen varapuheenjohtajana.


title: Aadolf Fredrik (Mecklenburgin herttua)

text: Ensimmäisen maailmansodan aikana Aadolf Fredrik toimi vuonna 1915 Itävalta-Unkarin armeijassa ja osallistui yhteistyöjärjestelyihin keskusvaltojen liittolaisvaltioiden Turkin ja Bulgarian kanssa.


title: Aadolf Fredrik (Mecklenburgin herttua)

text: Neuvosto-Venäjä solmi Brest-Litovskin rauhan keisarillisen Saksan kanssa. Sen mukaan valta Itämeren maakunnissa siirtyi Saksalle. Sen pohjalta perustettiin marraskuussa 1918 Baltian herttuakunta Riiassa, johon kuuluivat nykyisen Kuurinmaa, Liivinmaa, Viro. Sen ensimmäiseksi herttuaksi aiottiin valita Meckelenburgin Aadolf Fredrik. Baltian herttuakunnan taru oli hyvin lyhyt. Se päättyi Saksan tehdessä aselevon ympärysvaltojen kanssa.


title: Aadolf Fredrik (Mecklenburgin herttua)

text: Samoihin aikoihin käynnissä olleen Suomen kuningaskunta-keskusteluun Aadolf Fredrikin nimi liittyi hyvin näkyvästi. Hän viesti Suomen hallitukselle jo keväällä 1918 halunsa olla käytettävissä Suomen kuningasta valittaessa.


title: Aadolf Fredrik (Mecklenburgin herttua)

text: Aadolf Fredrik toimi Kansainvälisen olympiakomitean jäsenenä kolme vuosikymmentä vuosina 1926–1956 ja toisen maailmansodan jälkeen Liittotasavallassa muodostetun Saksan kansallisen olympiakomitean ensimmäisenä puheenjohtajana 1949–1951.


title: Aadolf Fredrik (Mecklenburgin herttua)

text: Aadolf Fredrik oli naimisissa kahdesti. Vuonna 1917 hän meni naimisiin Reuss-Schleizin prinsessan Viktoria Feodoran kanssa. Hän kuoli seuraavana päivänä heidän tyttärensä herttua Woizlawa Feodoran syntymän jälkeen joulukuussa 1918. Aadolf Fredrik avioitui velipuolensa, herttua Juhana Albertin, lesken Stolberg-Rosslan prinsessan Elisabetin kanssa vuonna 1924. Pariskunnan elämä sammui muutaman viikon kuluessa vuonna 1969. Heidät on haudattu Schleswig-Holsteinin Eutiniin.


title: Avaintodistaja

text: Avaintodistaja () on Péter Bacsón ohjaama, vuonna 1969 valmistunut, unkarilainen satiirinen elokuva. Elokuvan valmistumisaikaan Unkarissa vallinneessa ilmapiirissä ei ollut hyväksyttyä puhua 1950-luvusta ja vuonna 1956 tapahtunut Unkarin kansannousu oli tabu. Vaikka elokuva sai rahoitusta kommunistihallinnolla, joka myös hyväksyi sen tekemisen, kiellettiin elokuva julkaisun jälkeen. Kun elokuvaa oli esitetty ulkomailla hyväksyivät myös Unkarin viranomaiset ja sallivat lopulta sen esittämisen. Elokuva esitettiin Cannesin elokuvajuhlilla vuonna 1981. Elokuvalle valmistui "Megint tanú" jatko-osa vuonna 1994.


title: Avaintodistaja

text: Elokuva kuvaa toisen maailmansodan aikana Unkarin kommunistisen liikkeen toimintaan osallistuneen yksinhuoltajaisä József Pelikán tapahtumia. Pelikán tapaa vanhan ystävänsä Zoltán Dániel, joka nykyään työskentelee valtion virkamiehenä, joka kalastaa Tonavalla. Dániel putoaa jokeen ja Pelikán pelastaa hänet ja kutsuu kotiinsa. ÁVH saa raportin, jonka mukaan Pelikán olisi laittomasti teurastanut sian ruuakseen. Dániel yrittää pelastaa hänet, mutta avaa sattumalta salaoven kellariin, jonne liha on säilöttynä. Pelikán joutuu vankilaan, mutta hänet vapautetaan myöhemmin ”korkeamman tahon antaman käskyn johdosta”. Toveri Virág antaa Pelikánille erilaisia tehtäviä, joiden tavoitteena on saada Pelikán todistajaksi Zoltán Dánielia vastaan järjestetylle näytösoikeudenkäynnille. Ennen oikeudenkäyntiä Pelikánille annetaan valmiiksi kirjoitettu todistus, joka hänen tulee opetella ulkoa, mutta Pelikán päättää kertoa totuuden. Hänet vangitaan uudelleen. Kuitenkin Pelikánin odottaessa hirttotuomion täytäntöönpanoa, poliittinen ilmapiiri muuttuu ja hänet vapautetaan. Pelikán tapaa toveri Virágin, joka on menettänyt kaiken aiemman vaikutusvaltansa.


title: Cebu Pacific

text: Cebu Air, Inc. (yleiskielessä pelkkä Cebu Pacific Air) on filippiiniläinen halpalentoyhtiö. Yhtiö operoi lähinnä Filippiinien saarten välillä 34 kohteeseen, mutta lentää myös kansainvälisiä lentoja 19 kohteesta, muun muassa Taipeista, Hongkongista ja Shanghaista.


title: Cebu Pacific

text: Turvallisuuden laiminlyönnin vuoksi yhtiö ei ole saanut operoida Euroopan unionin jäsenmaiden alueella 31.3.2010 lähtien. Tämä kielto koskee kaikkia lentoyhtiöitä, jotka on rekisteröity Filippiineille. Yhtiö on kuitenkin ilmoittanut tiedotteessaan liisaavansa kahdeksan uutta Airbus A330-300 -lentokonetta ja aloittavansa niillä vuoden 2013 aikana kaukolennot Filippiineiltä Australiaan, Eurooppaan ja Amerikkaan.


title: Cebu Pacific

text: Maaliskuussa 2012 Cebu Pacificin laivaston keski-ikä oli 3,7 vuotta.


title: Cebu Pacific

text: Cebu Pacific matkustajamäärät ovat lisääntyneet joka vuosi. Yhtiö pyrkii lisäämään matkustajamääriä entisestään uusien kaukokohteiden avulla vuonna 2013.


title: Xevious

text: Xevious () on Namcon 1982 julkaisema kolikkopeli. Sen ohjelmoija on Masanobu Endō. Pohjois-Amerikassa pelin levittäjänä toimi Atari. "Xevious" käyttää Galagan laitteistoalustaa.


title: Xevious

text: Pelaaja käyttää kahdeksaan suuntaan ohjaavaa joystickia ohjatakseen Solvalou-nimistä alusta, joka on varustettu eteenpäin ampuvalla "Zapper"-tulituksella ilmakohteita varten, ja erillistä pomminäppäintä maakohteita varten. Peli sijoittuu Etelä-Amerikkaan Peruun. Pelin maastona on käytetty metsiä, lentokenttiä, merta, armeijan asemia ja Nazca-linjoja.


title: Xevious

text: Pelin kartassa on 16 aluetta, joiden läpäisyn jälkeen peli hyppää takaisin alueelle 7. Solvalou menee jatkuvasti eteenpäin maaston vaihtuessa ja kaikkien maaston kohteiden yli voi lentää vapaasti. Jos pelaaja menettää elämän, peli jatkuu normaalisti alueen alusta. Jos pelaaja on läpäissyt vähintään 70% alueesta, hän siirtyy suoraan seuraavaan alueeseen. Pelaajan on myös mahdollista edetä pelissä ampumatta mitään ilma- tai maakohteista.


title: Xevious

text: "Xevious" oli ensimmäisiä pystysuuntaan scrollaavia ampumispelejä ja vaikutti tulevaisuudessa voimakkaasti tämän genren peleihin. Grafiikka oli mullistavaa aikanaan ja pelin viholliset oli renderoitu erittäin teräväpiirtoisesti ja niiden luomisessa oli käytetty huolellisesti varjoja ja harmaan eri sävyjä.


title: Xevious

text: Xevious oli myös ensimmäisiä pelejä, jossa oli mahdollista ampua esiin piilossa olevia S-lippuja, joita käytettiin ensimmäisenä "Namcon" Rally-X-pelissä. S-lippu oli piilotettu neljään eri kohtaan pelissä, ja sen yli lentäminen antoi pelaajalle lisäelämän. "Xevious" oli myös ensimmäinen kolikkopeli, jolla oli Yhdysvalloissa mainos valtakunnallisessa televisiossa. Atarin mainoslause Englanniksi oli "Are you devious enough to beat Xevious?"


title: Xevious

text: Yhdysvalloissa peli sai melko keskinkertaisen vastaanoton, mutta "Xevious" oli valtava kulttihitti Japanissa. Muusikot Haruomi Hosono (Yellow Magic Orchestra) and Keisuke Kuwata (Southern All Stars) olivat suuria "Xevious"in ystäviä ja "Hosono" teki albumin Namco-videopeleistä, jossa "Xevious" oli pääteemana.


title: Xevious

text: Namco Museum DS:n mukaan pelistä on tehty myös kolmiosainen novelli "Fardraut".


title: Cow Palace

text: Cow Palace, oikeammin "California State livestock pavilion" on urheiluareena Daly City:ssä San Franciscon naapurissa Kaliforniassa. Areena on valmistunut vuonna 1941 ja sitä ovat käyttäneet niin urheilujoukkueet, konsertoivat yhtyeet kuin karjanäyttelytkin.


title: Cow Palace

text: Hallin ensimmäinen urheilukäyttäjä oli 60-luvulla San Francisco Warriors, joka nykyisin tunnetaan San Franciscon lahden toisella puolella Oaklandissa kotipaikkaansa pitävänä Golden State Warriorsina. NHL -joukkue San Jose Sharks pelasi kaksi ensimmäistä kauttaan (1991-93) ennen oman hallinsa valmistumista Cow Palacessa. Hallissa on tämän jälkeen ollut käyttäjinä IHL -jääkiekkoliigan San Francisco Spiders ja Amerikkalaisen jalkapallon sisähallisarjan San Jose Wolves, molemmat ainoastaan yhden kauden ajan. Kaudella 2012-13 hallissa aloittaa ECHL -joukkue San Francisco Bulls.


title: Fjodor Vasiljev

text: Fjodor Aleksandrovitš Vasiljev (; 22. helmikuuta 1850 Hatsina – 6. lokakuuta 1873 Jalta) oli venäläinen taidemaalari. Vasiljev tuli tunnetuksi maisemamaalarina. Hän toi lyyrisen maisemamaalauksen Venäjän taiteeseen.


title: Fjodor Vasiljev

text: Fjodor Vasiljev syntyi Hatsinassa alemman tason hallituksen virkamiehelle Aleksandr Vasiljevitš Vasiljeville ja Olga Jemeljanova Polyntsevalle 22. helmikuuta (10. helmikuuta juliaanista kalenteria) 1850. Hänen vanhempansa avioituivat neljä vuotta myöhemmin, joten häntä pidettiin aina aviottomana lapsena. Fjodorin täytyi ansaita elantonsa kahdestatoista ikävuodesta alkaen - hän työskenteli postinkantajana, kirjurina ja kuvien restauroijan assistenttina. Hänen isänsä kuoleman jälkeen hän oli perheensä ainoa elättäjä.


title: Fjodor Vasiljev

text: Vuonna 1863 hän onnistui pääsemään Taiteilijoiden kannatusyhdistyksen Maalauskoulun iltatunneille. Koulussa hän tutustui moniin taiteilijoihin, jotka huoleltivat hänestä.


title: Fjodor Vasiljev

text: Vuonna 1866 kuuluisa maisemamaalari Ivan Šiškin rakastui Fjodorin siskoon Jevgenija Vasiljeviin. Šiškin tutstui Fjodoriin ja alkoi opettaa hänelle maisemamaalausta. Heinäkuusta marraskuuhun vuonna 1867 Šiškin ja Vasiljev työskentelivät yhdessä Valamon saarella. Jotkut paikat Valamossa olivat molempien taiteilijoiden teosten aiheina. Myöhemmin Šiškin esitteli Fjodorin Ivan Kramskoille, Ilja Repinille ja taiteenkeräilijöille Pavel Tretjakoville ja Pavel Sergejevitš Stroganoville. Myöhemmin Vasiljevista tuli Ivan Šiškinin kilpailija ja jälkimmäistä syytettiin usein juonittelusta ja hallinnollisen vaikutuksen käyttämisestä Vasiljevin voittamiseksi eri taidekilpailuissa.


title: Fjodor Vasiljev

text: Vasiljevin varhaisissa töissä, kuten "Myrskyn jälkeen" (1868), "Juomapaikan lähellä" (1868) ja monissa muissa, voi tuntea Barbizonin koulukunnan vaikutuksen; se vaikutti hänen taiteeseensa muttei koskaan johtanut epäluovaan aiheiden lainaamiseen. Kuitenkin Vasiljev oli ennen kaikkea jotenkin teknisesti huonompi Barbizonin koulukuntaan nähden, monet kriitikot ovat yhtämieltä, että hän löysi oman tapansa aiheen käsittelyyn. "Sateen jälkeen" (1869) ja "Sateen jälkeen. Maalaistie" ylitti monin osin Barbizonin myrskyiset näyt niiden ilmaisuvoimassa ja syvästi kansallisessa vaikutelmassa.


title: Fjodor Vasiljev

text: Vuonna 1870 Vasiljev matkusteli Volgalla Ilja Repinin kanssa, kuva "Volgan näkymä. Lotjat" (1870) oli valtava menestys. Vuonna 1870 hänestä tuli Vaeltajien jäsen (yksi sen ensimmäisistä kahdestakymmenestä jäsenestä).


title: Fjodor Vasiljev

text: Vuonna 1871 Vasiljev maalasi teoksen "Suojasää", joka teki hänestä välittömästi kuuluisan. Keisariperheen jäsen suuriruhtinas Aleksanteri, tuleva keisari Aleksanteri III, tilasi teoksesta kopion ja Taiteilijoiden kannatusyhdistys myönsi hänelle ensimmäisen palkinnon. Myöhemmin suuriruhtinas Aleksanterin kopio asetettiin näytteille Lontoon vuoden 1872 maailmannäyttelyyn ja se voitti mitallin. Vasiljev päästettiin harjoittelijana Keisarilliseen taidekouluun.


title: Fjodor Vasiljev

text: "Poikanerolla", kuten häntä kutsuttiin Venäjän taidepiireissä, ei ollut aikaa nauttia suosiostaan - hänellä diagnosoitiin tuberkuloosi ja hänen piti lähteä Pietarista iäksi. Hän muutti Krimille. Taiteilijoiden kannatusyhdistys sponsoroi hänen oleskelunsa siellä, mutta hänet velvoitettiin maksamaan maalauksillaan.


title: Fjodor Vasiljev

text: Vasiljev ei tottunut uuteen maisemaan. Hän maalasi Venäjän tasankoja; hänen teoksensa, kuten mestariteos "Märkä niitty" (1872), tehtiin muistinvaraisesti, vanhoista luonnoksista ja mielikuvitusta käyttäen. Jonkun ajan kuluttua hän alkoi piirtää Krimin näkymiä, vähitellen alkaen tuntea vetoa vuoristonäkymiin. "Krimin vuoristot" (1873) oli erinomainen teos, ja hänen viimeisin.


title: Fjodor Vasiljev

text: Vasiljev kuoli Jaltassa 6. lokakuuta (24. syyskuuta juliaanista kalenteria) 1873 kahdenkymmenenkolmen vuoden iässä. Hänen postyymi näyttelynsä Pietarissa oli menestys ja kaikki hänen teoksensa myytiin ennen näyttelyä. Hänen teoksillaan oli voimakas vaikutus Venäjän seuraavaan maisemamaalarisukupolveen. Nikolai Ge sanoi, "hän löysi meille taivaan". Monet taidehistorioitsijat painottavat fjodor Vasiljevin vaikutusta Isaak Levitaniin, Valentin Seroviin, Viktor Borisov-Musatoviin.


title: Live My Life

text: Live My Life on alankomaalaisen laulajan Boriksen kolmas studioalbumi, joka julkaistiin 30. tammikuuta 2009.


title: Live My Life

text: Kaikki kappaleet kirjoittaneet Boris Titulaer ja Anthony Tolsman, ellei toisin mainittu.


title: Jaakko Honko

text: Jaakko Olavi Honko () oli suomalainen taloustieteilijä. Honko väitteli tohtoriksi Helsingin kauppakorkeakoulusta vuonna 1955 ja toimi siellä vuodesta 1960 vuoteen 1986 liiketaloustieteen professorina. Hän toimi pitkään myös hallintotehtävissä: Helsingin kauppakorkeakoulun rehtorina 1969–1980 ja kanslerina 1980–1989.


title: Jaakko Honko

text: Honko kirjoitti ylioppilaaksi 1941 ja valmistui ekonomiksi 1946, kauppatieteiden kandidaatiksi 1948, kauppatieteiden lisensiaatiksi 1951 sekä väitteli kauppatieteiden tohtoriksi 1955. Työelämässä hän on toiminut oy Tampereen kehruutehtaan konttoripäällikkönä 1946–1952, Kauppakorkeakoulun (myöhemmin Helsingin kauppakorkeakoulu) liikelaskentaopin assistenttina 1952–1956, lehtorina 1956–1958, dosenttina 1957–1958, liiketaloustieteen virkaa toimittavana professorina 1957–1958, apulaisprofessorina 1959–1960, professorina 1960–1986, vararehtorina 1963–1969, rehtorina 1969–1980 ja kanslerina 1980–1989. Liiketaloustieteellisen tutkimuslaitoksen C-osaston johtajana Honko oli 1955–1974, teknillisen korkeakoulun erikoisopettajana 1956–1964, Uppsalan yliopiston vierailevana professorina 1964, Lundin yliopiston virkaa toimittavana professorina 1967, Bonnin yliopiston vierailevana professorina 1984 ja Berliinin tiedeakatemian neuvonantajana vuodesta 1989 lähtien.


title: Jaakko Honko

text: Luottamustoimia Hongolle ehti kertyä runsaasti. Hän oli Liikkeenjohdon instituutin säätiön hallituksen puheenjohtaja 1970–1974 ja valtuuskunnan puheenjohtaja 1974–, oy Liikkeenjohdon koulutuskeskus ab:n hallituksen puheenjohtaja, Liiketaloudellisen Aikakauskirjan toimituskunnan puheenjohtaja, Talouselämän johtamiskoulutuksen neuvottelukunnan puheenjohtaja 1970–1982 ja Suomen korkeakoulujen rehtorien neuvoston varapuheenjohtaja 1970–1973 ja 1976–1978. Honko toimi lisäksi Yrjö Jahnssonin säätiön hallituksen puheenjohtajana, Liikesivistysrahaston hallituksen jäsenenä, Marcus Wallenbergin säätiön hallituksen jäsenenä, International University Contact for Management Educationin varapresidenttinä 1969–1971 ja Nordic Management Boardin hallituksen puheenjohtajana 1976–1979. Suomen Yhdyspankin hallintoneuvoston puheenjohtajana hän toimi 1981–1989, Rautaruukki oy:n hallintoneuvoston jäsenenä 1967–1988, Stockmannin hallituksen varapuheenjohtajana ja Wärtsilän hallituksen jäsenenä.


title: Jaakko Honko

text: Honko on Suomen ekonomiliiton, Kauppatieteiden kandidaattien yhdistyksen ja Helsingin kauppakorkeakoulun ylioppilaskunnan kunniajäsen sekä Verband der Hochschullehrer für Betriebswirtschaftin kunniajäsen. Suomalaisen Tiedeakatemian jäsen Honko on ollut vuodesta 1966 ja esimiehenä 1987–1988, Suomen Tiedeseuran jäsen hänestä tuli 1972 ja Teknisten tieteiden akatemian jäsen 1978.


title: Ma Qinghua

text: Ma Qinghua (, s. 25. joulukuuta 1987 Shanghai, Kiina) on kiinalainen rata-autoilija.


title: Ma Qinghua

text: Ma aloitti kilpauransa vuonna 2005 kilpailemalla Aasian Formula Renault -sarjassa viisi kilpailua. Samana vuonna hän ajoi yhden kilpailun Italian Formula 3000 -sarjassa. Vuodet 2005-06 Ma ajoi A1GP-sarjassa kaksi kilpailua saavuttaen kuusi pistettä. Vuonna 2007 hän ajoi Formula Renault 2.0 NEC -sarjassa. Vuonna 2008 Ma kilpaili Espanjan Formula 3 -sarjassa sijoittuen sarjassa seitsemänneksi. Vuonna 2009 Ma ajoi Britannian Formula 3:sten National Class sarjassa sijoittuen 10:ksi. Vuonna 2010 Ma ajoi Superleague Formula -sarjassa kaksi kilpailua. Vuonna 2011 Ma ajoi Kiinan Touring Car mestaruussarjassa voittaen 1600cc:n mestaruuden.


title: Ma Qinghua

text: Vuonna 2012 Ma ilmoitettiin Formula 1-tallin HRT:n testi- ja varakuljettajaksi. Hän osallistui Italian GP:n viikonloppuna perjantain vapaisiin harjoituksiin, jolloin hänestä tuli näin ollen ensimmäinen kiinalainen, joka on mukana Formula 1:sten viikonlopun toiminnassa. Hän oli mukana myös Singaporen, Abu Dhabin ja Yhdysvaltain vapaissa harjoituksissa. Vuonna 2013 Ma kilpaili GP2-sarjassa Caterham Racing -tallissa, mutta menetti paikkansa Alexander Rossille heti ensimmäisen viikonlopun jälkeen. Samana vuonna hän toimi Caterhamin F1-tallin testikuljettajana ajaen Kiinan GP:n vapaissa harjoituksissa toista kisakuljettajan autoa.


title: Ma Qinghua

text: Vuonna 2014 Ma siirtyi kilpailemaan Citroënilla WTCC-vakioautosarjassa ja ajoi yhteen osakilpailuvoittoon. Hän jatkoi Citroënilla myös kauden 2015.


title: Live My Life (kappale)

text: "Live My Life" on yhdysvaltalaisen yhtyeen Far East Movementin kappale heidän neljänneltä studioalbumiltaan "Dirty Bass". Kappaleessa esiintyy myös kanadalainen poplaulaja Justin Bieber. Kappale julkaistiin 28. helmikuuta 2012 albumin toisena singlenä. Sen tuottivat RedOne ja De Paris.


title: Mattholmsfladan

text: Mattholmsfladan on Paraisilla sijaitseva matala ja ruovikkoinen merenlahti, flada. Lahtea reunustaa järviruokovyö ja myös avovesialueella on muutamia ruovikkosaarekkeita. Yhdessä viereisen Lenholmin luonnonsuojelualueen kanssa Mattholmsfladan muodostaa kansainvälisesti arvokkaan suojelukokonaisuuden ja 129 hehtaarin Natura 2000 -alueen.


title: Mattholmsfladan

text: Mattholsmfladan on muuton aikainen levähdyspaikka ja syksyisin lahteen kerääntyy runsaasti joutsenia, hanhia, sotkia ja sorsia. Linnustoon kuuluu muun muassa kyhmyjoutsen, silkkiuikku, punasotka ja harmaasorsa, jotka ovat tyypillisiä rehevien lintulahtien asukkaita. Ruovikossa laulaa rytikerttunen. Tornien taistossa paikalla on havaittu 56–72 lajia.


title: Mattholmsfladan

text: Mattholmsfladan sijaitsee noin 9 kilometriä Paraisten keskustasta lounaaseen, Saaristotien eli seututien 180 varrella. Fladan reunalla on lintutorni jonne pääsee Lenholmin luontopolkua pitkin.


title: Werner Radspieler

text: Werner Radspieler (13. elokuuta 1938 Nürnberg – 7. maaliskuuta 2018 Nürnberg) oli saksalainen roomalaiskatolinen piispa. Hänet vihittiin papiksi Bambergin arkkihiippakuntaan 8. maaliskuuta 1964 ja nimitettiin sen vihkipiispaksi sekä Thuggan titulaaripiispaksi 7. marraskuuta 1986. Piispaksi vihkiminen seurasi 21. joulukuuta. Pääkonsekraattorina toimi Elmar Maria Kredel, jota avustivat Josef Schneider ja Martin Wiesend.


title: Werner Radspieler

text: Radspielerille myönnettiin ensimmäisen luokan Verdienstkreuz 23. toukokuuta 1996, ja häntä kunnioitettiin lisäksi Bayerischer Verdienstordenilla 15. heinäkuuta 2002.


title: Äänteensiirros

text: Äänteensiirros tarkoittaa kielessä tapahtuvaa useaa samanaikaista systemaattista äänteenmuutosta. Yksi esimerkki tästä on englannin kielen suuri vokaalisiirros vuosina 1350–1500. Myös saksan kielessä ja kreikassa on tapahtunut äänteensiirroksia, ja tällä hetkellä sellaisia tapahtuu joissain amerikanenglannin murteissa.


title: Boyfriend

text: Boyfriend, boy friend tai boyfriends voi viitata:


title: Risto Nieminen (urheiluvaikuttaja)

text: Risto Nieminen (s. 5. syyskuuta 1951 Vaasa) on suomalainen urheiluvaikuttaja. Hän oli Suomen Olympiakomitean puheenjohtaja marraskuusta 2012 alkaen ja Valon puheenjohtaja vuosina 2014–2016. Hän toimi Veikkauksen toimitusjohtajana 2. lokakuuta 2012 asti.


title: Risto Nieminen (urheiluvaikuttaja)

text: Nieminen on koulutukseltaan filosofian maisteri. Hän toimi Opiskelijoiden liikuntaliiton pääsihteerinä vuosina 1976–1980. Vuonna 1980 Niemisestä tuli Suomen Urheilumuseon johtaja, ja sen jälkeen hän siirtyi Veikkauksen palvelukseen. Vuosina 1989–2000 hän työskenteli yhtiön tiedotusjohtajana. Toimittuaan Suomen Urheilutelevision toimitusjohtajana 2000 –2001 Nieminen palasi takaisin Veikkaukseen, kun hänet valittiin sen toimitusjohtajaksi. Vuonna 2010 Nieminen valittiin maailman rahapelijärjestön World Lottery Associationin puheenjohtajaksi.


title: Risto Nieminen (urheiluvaikuttaja)

text: Niemistä on pidetty yhtenä Suomen merkittävimmistä urheiluvaikuttajista. Muun muassa Urheilulehti arvioi hänet useana vuonna merkittävimmäksi vaikuttajaksi.


title: Risto Nieminen (urheiluvaikuttaja)

text: Huhtikuussa 2012 Nieminen ilmoitti jättävänsä tehtävänsä vuoden 2012 lopussa. Helsingin Sanomien tietojen mukaan Nieminen sai potkut, minkä hän itse kiistää ja sanoo lähdön olleen neuvottelun tulos.


title: Ranskan Kamerun

text: Ranskan Kamerun (, toisinaan myös "Cameroun Oriental", ”Itä-Kamerun”), oli Ranskan siirtomaa Afrikassa ensimmäisestä maailmansodasta poliittiseen itsenäistymiseen vuonna 1960. Virallisesti kysymyksessä oli Kansainliiton mandaattialueen osa sotien välisenä aikana ja sittemmin YK:n huoltohallintoalue. Ranskan Kamerun käsitti pääosan nykyisestä Kamerunin tasavallasta.


title: Ranskan Kamerun

text: Ennen ensimmäistä maailmansotaa Saksan keisarikunnan siirtomaa Saksan Kamerun oli laajentunut Ranskan ja Britannian hallinnoimille alueille. Sodan aikana ranskalaiset ja brittijoukot eräiden kamerunilaisten kansojen avustuksella valtasivat maan vuoteen 1916 mennessä. Versailles’n rauhassa vuonna 1919 Kamerun jaettiin Britannian ja Ranskan kesken siten, että Brittiläinen Kamerun ("Cameroons") oli läntisempi ja pienempi kuin Ranskan mandaattiosa. Entinen Saksan siirtomaa Togo jaettiin hieman samalla tavoin.


title: Ranskan Kamerun

text: Ranska ryhtyi hallinnoimaan maata Yaounde pääkaupunkina, kun brittiläisen osan hallinto ohjattiin Nigerian kautta. Tärkein satama oli Douala. Kamerunin eteläosaa asuttivat pääosin dualat, fulbet ja sudanilaiset, pohjoisosaa arabit. Eurooppalaisia oli joitain tuhansia. Ranskan Kamerunin asukasluku oli 1 877 113 vuonna 1926 ja 3,1 miljoonaa vuonna 1952. Kamerunilaiset perustivat omia puoluejärjestöjään, jotka havittelivat maalle poliittista itsenäisyyttä. Union des Populations du Cameroun kiellettiin 1955, mikä johti sissisotaan ja itsenäistyminen tapahtui tammikuussa 1960. Seuraavana vuonna valtioon liittyi Brittiläisen Kamerunin eteläosa.


title: Ranskan Kamerun

text: Maa oli merkittävä kautsun, banaanien, kaakaon ja kahvin sekä kookoksen ja kola- ja maapähkinöiden tuottaja. Maasta vietiin myös trooppista puutavaraa.


title: Ulosteensiirto

text: Ulosteensiirto on toimenpide, jossa potilaan paksusuoleen siirretään tavallisimmin jonkun lähiomaisen ulostetta. Myös jonkun muun terveen luovuttajan ulostetta voidaan käyttää. Tällä pyritään palauttamaan paksusuoleen sen normaali bakteerikanta, joka on syystä tai toisesta muuttunut sairaalloiseksi kuten antibioottiripulissa. Paksusuolen bakteerikanta voi muuttua poikkeavaksi jopa vain yhdestä antibioottikuurista pitkäksi ajaksi, jopa pysyvästi. Hoitotoimenpiteenä ulosteensiirto on Suomessa suhteellisen tuntematon, vaikka ulosteperäruiskeita käytettiin Helsingin Kirurgisessa sairaalassa antibioottiripulin hoitoon jo 1960-luvulla. Clostridium difficile -bakteerin aiheuttaman vaikeahoitoisen veriripulin voi hoitaa ulosteensiirrolla nopeasti, antibiooteilla sitä voidaan joutua hoitamaan jopa vuosia.


title: Ulosteensiirto

text: Luovuttajan pitää olla perusterve eikä hänellä saisi olla piileviä sairauksia ja viimeisestä antibioottikuurista pitäisi mielellään olla ainakin vuosi. Liuosta varten otetaan desilitran verran ulostetta, joka liotetaan nesteeseen, kuten veteen, keittosuolaan tai maitoon. Liuoksesta siivilöidään kiinteät aineet pois. Käytetyn liuoksen määrä on 200 – 500 ml. Liuos viedään paksusuoleen jollain kolmesta menetelmästä:


title: Joonas Huovinen

text: Joonas Huovinen (s. 23. helmikuuta 1994 Oulu) on suomalainen jääkiekkoilija, joka pelaa monikansallisen Erste Ligan unkarilaisjoukkue Dunaújvárosi Acélbikákissa. Hän on pelipaikaltaan keskushyökkääjä, mutta Huovinen osaa pelata myös laidassa. Hän laukoo oikealta.


title: Joonas Huovinen

text: Huovinen on Haukiputaan Ahmojen kasvatti. Hän siirtyi Oulun Kärppien C-nuoriin kaudeksi 2009–2010 ja oli joukkueen kolmanneksi paras pistemies tehoilla 11+26=37. Kauden 2010–2011 Huovinen aloitti B-nuorten II-divisioonassa Laser HT:ssä, mutta pelasi loppukauden B-nuorten I-divisioonaa JHT Kalajoessa. Hän voitti tehoilla 21+37=58 B-nuorten I-divisioonan syöttöpörssin ja jakoi pistepörssin voiton Kiekko-Espoon Micke Saaren kanssa. Huovinen teki debyyttinsä myös miesten peleissä pelaamalla yhden ottelun Suomi-sarjassa.


title: Joonas Huovinen

text: Kaudeksi 2011–2012 Huovinen siirtyi Vaasan Sportin A-nuoriin. Hän sai kauden aikana tililleen myös kaksi Mestis-ottelua. Kaudeksi 2012–2013 Huovinen palasi kaksivuotisella SM-liigasopimuksella Oulun Kärppiin. Hän teki liigadebyyttinsä kauden toisessa ottelussa 15. syyskuuta 2012 vieraissa JYPiä vastaan. Huovinen sai ottelussa jääaikaa 8.39 minuuttia. Hänen liigauransa avausmaali syntyi 23. lokakuuta 2012 vieraissa Saimaan Palloa vastaan. Kaikkiaan Huovinen pelasi kauden aikana 11 SM-liigaottelua varsin pienessä roolissa. Hän vaati muutaman pelaamansa liigaottelun jälkeen ylivoima-aikaa itselleen ja pelasi sittemmin loppukauden lainalla Mestis-joukkue Kajaanin Hokissa.


title: Joonas Huovinen

text: Kesäkuussa 2013 Huovinen teki sopimuksen Rauman Lukon kanssa. Hän pelasi kaudella 2013–2014 muutaman ottelun joukkueen A-nuorissa, mutta Huovinen päätti lähteä joukkueesta jo syyskuussa. Hän siirtyi lokakuussa Pohjois-Amerikkaan ja NAHL-liigassa pelaavan Bismarck Bobcatsin joukkueeseen. Loppukauden Huovinen pelasi alempaa juniorisarjaa NA3HL:ää Twin City Steelin riveissä.


title: Joonas Huovinen

text: Kaudeksi 2014–2015 Huovinen palasi Suomeen ja siirtyi vuoden mittaisella juniorisopimuksella Porin Ässiin. Hänen varsinainen tulokaskautensa SM-liigassa toi 27 runkosarjaottelussa tehot 1+3=4. Noin puolet kaudestaan Huovinen pelasi kuitenkin vielä A-nuorissa. Marraskuussa 2014 hän teki kaksivuotisen jatkosopimuksen joukkueen kanssa. Kaudella 2015–2016 Huovinen pelasi Ässissä 15 runkosarjaottelua. Suurimman osan kaudestaan hän pelasi kuitenkin lainalla Mestiksen nousijajoukkue Kokkolan Hermeksessä. Huovinen pelasi siellä kauden loppuun ja oli pudotuspeleissä joukkueen paras pistemies ja syöttäjä tehoilla 2+7=9.


title: Joonas Huovinen

text: Huovinen ja Ässät purkivat sopimuksensa yhteisymmärryksessä kauden 2016–2017 kynnyksellä, kun hänelle ei löytynyt riittävän suurta roolia joukkueesta. Alle viikkoa myöhemmin Huovinen palasi vuoden mittaisella sopimuksella Hermekseen.


title: Joonas Huovinen

text: Kaudeksi 2017–2018 Huovinen siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Asplöven HC:hen. Hän oli seitsemällä osumallaan joukkueen toiseksi paras maalintekijä Jarkko Hattusen jälkeen, kunnes tammikuun 2018 lopulla Huovinen siirtyi loppukauden sopimuksella Puolan Polska Hokej Ligan GKS Tychyyn. Hän voitti kauden päätteeksi Puolan-mestaruuden. Kaudeksi 2018–2019 Huovinen siirtyi vuoden mittaisella sopimuksella Iso-Britannian EIHL-liigan englantilaisjoukkue Milton Keynes Lightningiin. Hän pelasi siellä vain 11 ottelua tehopistein 1+1=2, kunnes Huovisen sopimus purettiin henkilökohtaisista syistä lokakuussa 2018. Marraskuussa hän siirtyi monikansallisen Erste Ligan unkarilaisjoukkue Dunaújvárosi Acélbikákiin. Joukkuetta valmentaa Huoviselle Hermeksestä tuttu Antti Karhula. Lisäksi Dunaújvárosissa pelaa hänelle myös Hermeksestä tuttu puolustaja Miika Franssila. Huovisen sopimus purettiin kuitenkin yhteisymmärryksessä joulukuussa. Tammikuun 2019 lopulla hänet kuitenkin kiinnitettiin takaisin Dunaújvárosiiin.


title: Joonas Huovinen

text: Huovinen pelasi alle 18-vuotiaiden MM-kilpailuissa vuonna 2012. Yhteensä hän on pelannut 12 nuorten ja 14 poikien maaottelua.


title: Kaija Pispa

text:
Kaija Päivikki Pispa, ent. Löytty, o.s. Pispa (s. 25. huhtikuuta 1955 Ylöjärvi)
on suomalainen kirjailija, sanoittaja ja kirjoittamisen opettaja. Hän asuu Ylöjärven Siivikkalassa. Vuoteen 1995 asti hän julkaisi nimellä Kaija Löytty. Kaija Pispa on kirjoittanut ja suomentanut pääasiassa lasten- ja nuortenkirjallisuutta. Hän on myös tehnyt tekstejä eri lauluntekijöille, mutta erityisesti puolisolleen Jaakko Löytylle.


title: Kaija Pispa

text: Pispa on opiskellut Helsingin ja Jyväskylän yliopistoissa kirjallisuutta, taidehistoriaa ja taidekasvatusta. Hän on suorittanut HuK-tutkinnon Jyväskylän yliopistossa pääaineenaan kotimainen kirjallisuus.


title: Kaija Pispa

text:
Vuosina 1988–1994 Pispa toimi Suomen Lähetysseuran palveluksessa Senegalissa. Siellä hän perehtyi sereerien kansanperinteeseen ja opetti mm. kirjoittamista sereerin kielellä ja toimitti sereerinkielisen sananlaskukirjan.
Kaija Pispalle on myönnetty seuraavat palkinnot:


title: Tapio Piirainen

text: Tapio Piirainen (s. 1954) on suomalainen elokuvaohjaaja ja käsikirjoittaja. Hän on valmistunut elokuvaohjaajaksi Taideteollisesta korkeakoulusta vuonna 1996, mutta on työskennellyt ohjaajana ja käsikirjoittajana Yleisradion TV1:ssä jo vuodesta 1989 alkaen.


title: Tapio Piirainen

text: Piirainen tunnetaan juuri Yleisradiolle tehdyistä televisioelokuvista ja -sarjoista "Kuhmon huumaa" (1989), "Viimeiset siemenperunat" (1993), "Kissa ja Varjo" (1993), "Siivoton juttu" (1997), "Poliisin poika" (1998), "Nyrölä 3" (2004), "Bodomin legenda" (2006), "Suuri performanssi" (2008), "Glenn" (2008), "Punainen nauha" (2012) "Lumihiutalemuodostelma" (2012) ja "Linnan juhlat" (2017). Harri Nykäsen rikoskirjoihin pohjautuva 12-osainen televisiosarja "Raid" (2000) toi Piiraiselle sekä parhaan ohjauksen että käsikirjoituksen Venlan ja poiki myös jatkokseen teatterielokuvan "Raid" (2003).


title: Rakfisk

text: Rakfisk () on norjalainen kalaruoka, joka valmistetaan yleensä taimenesta, siiasta tai nieriästä suolaamalla ja fermentoimalla sitä muutamasta kuukaudesta jopa vuoteen, minkä jälkeen se syödään sellaisenaan kypsentämättä.


title: Rakfisk

text: Ensimmäinen kirjallinen maininta "rakfiskistä" on vuodelta 1348, mutta ruokalajin historia on todennäköisesti vielä vanhempi. Lähteet eivät kerro tarkasta vuodesta, jolloin rakfisk tai raaka-aineen kypsentävä fermentointiprosessi olisi keksitty.


title: Rakfisk

text: Rakfisk on sukua ruotsalaiselle hapansilakalle, ja se todennäköisesti jakaa saman muinaisskandinaavisen alkuperän, jolloin metsästäjä-keräilijä-yhteiskunta kehittyi siten, että ihmiset pystyivät säilömään ruokansa huomattavasti pidemmän aikaa kuin aikaisemmin.


title: Rakfisk

text: "Fisk" tarkoittaa norjaksi kalaa. "Rak" puolestaan johtuu muinaisnorjan sanasta "rakr", joka tarkoittaa kosteaa tai läpimärkää. Sana juontaa juurensa indoeurooppalaisen kantakielen sanasta "*reg", joka merkitsee lähdettä tai tippaa, josta edelleen johtuvat sateen ja kastelun käsitteet.


title: Rakfisk

text: Rakfisk valmistetaan usein tuoreesta, yleensä yli 750 grammaa painavasta taimenesta tai nieriästä. Kaloista poistetaan kidukset ja sisälmykset, ja huuhdellaan huolellisesti kaikki veri pois. Puhdistuksessa voidaan käyttää harjaa. Kalat huuhdellaan ja laitetaan viinietikkaliuokseen noin puoleksi tunniksi, minkä jälkeen annetaan hetken aikaa viinietikan valua pois kaloista. Kalat laitetaan sankoon vieri viereen mahapuoli ylöspäin. Mahaan laitetaan suolaa noin 60 grammaa per kilogramma kalaa, ja sirotetaan hieman sokeria kalojen päälle prosessin nopeuttamiseksi mutta vain ripaus per kalakerros.


title: Rakfisk

text: Tämän jälkeen sangon päälle asetetaan kansi ja sen päälle paino paineen aikaansaamiseksi. Sanko laitetaan kylmään tilaan, jossa on tasainen, noin 4-8 asteen lämpötila. Muutaman päivän jälkeen tarkistetaan, että kalat ovat kauttaaltaan suolaliemessä. Jos kalat eivät ole peittyneet, voidaan lisätä suolaliuosta, jossa on noin 40 grammaa suolaa vesilitrassa. Kalat voidaan ottaa korkeampaan lämpötilaan muutamaksi päiväksi prosessin tehostamiseksi, mutta tällöin pitää olla erityisen varovainen.


title: Rakfisk

text: Rakfisk jätetään tekeytymään kahdesta kolmeen kuukaudeksi. Kala säilyy suolaliemessä varsin hyvin. Kun kala on tarpeeksi kypsää, sen voi laittaa uuteen 4-prosenttiseen suolaliemeen, joka hidastaa kypsymistä. Toinen keino prosessin hidastamiseksi on laittaa sanko joksikin aikaa pakastimeen tai ulos pakkaseen, mikäli sää sallii. Niin kauan kuin kala on kokonaan suolaliemessä, se ei jäädy.


title: Rakfisk

text: Kaikissa rakfisk-resepteissä korostetaan, ettei kala saa koskaan olla kosketuksissa maaperän kanssa. Tämä on erityisen tärkeää siksi, ettei vääränlaista bakteerikantaa muodostu, erityisesti "Clostridium botulinum" -bakteeria, joka aiheuttaa botulismia.


title: Rakfisk

text: Valmista tuotetta ei tarvitse keittää tai paistaa, vaan se syödään sellaisenaan. Rakfiskiä tarjoillaan perinteisesti viipaloituna tai fileenä norjalaisen ohutleivän tai rieskan ja puikulaperunoiden kanssa. Jotkut lisäävät mukaan myös sipulia, kermaviiliä tai sinappikastiketta. Vaikkei rakfisk kuulukaan norjalaisten jokapäiväiseen ruokavalioon, Norjassa tuotetaan silti vuosittain noin 400 tonnia rakfiskiä.


title: Rakfisk

text: Immuunijärjestelmältään heikoille tai raskaana oleville naisille ei suositella rakfiskin syömistä.


title: Époisses de Bourgogne

text: Époisses de Bourgogne on ranskalainen juusto, jota valmistetaan Côte-d'Orin departementissa sijaitsevassa Époissesin kylässä.


title: Époisses de Bourgogne

text: Yleensä pelkästään Époissesiksi sanottua juustoa valmistetaan raa'asta lehmänmaidosta, ja sillä on niin voimakas haju, että sen kuljetus julkisissa kulkuneuvoissa on kielletty. Juusto on ympyrän muotoinen ja halkaisijaltaan 10-18 cm. Sillä on tunnusmerkillinen oranssinpunainen väri, ja sitä myydään ympyrän muotoisessa puurasiassa. Juuston seuraksi sopii parhaiten punaviini (burgundinviini) tai jopa Sauternes-viini.


title: Époisses de Bourgogne

text: Napoleon piti juustosta erityisen paljon, ja tunnettu herkuttelija Jean Anthelme Brillat-Savarin kutsui sitä "juustojen kuninkaaksi".


title: Liskovarpushaukka

text: Liskovarpushaukka ("Accipiter trinotatus") on haukkojen heimoon kuuluva lintu. Sitä tavataan Indonesiassa.


title: Liskovarpushaukka

text: Sen elinpiiriä ovat subtrooppiset ja trooppiset kosteat alavat metsät. Se painaa keskimäärin 146 grammaa.


title: Crohn

text: Crohn viittaa seuraaviin:


title: Kaivautujat

text: Kaivautujat (Trichonotidae) on ahvenkaloihin kuuluva heimo. Heimon lajeja tavataan lämpimistä vesistä indopasifiselta merialueelta.


title: Kaivautujat

text: Kaivautujien heimoon kuuluu yksi suku ja lähteestä riippuen 6–9 lajia. Lajeja ovat muun muassa satulakaivautuja ("Trichonotus setiger") ja kultaraitakaivautuja ("Trichonotus halsteadi"). Lajit ovat melko pienikokoisia kaloja ja kasvavat korkeintaan noin 16 cm pitkiksi, koiraat ovat naaraita kookkaampia. Ruumiinrakenteeltaan ne ovat sylinterimäisiä ja pitkulaisia kaloja, joilla on kaksi selkäevää. Varsinkin koirailla etumainen selkäevän ruodot ovat pidentyneet ja taaempi selkäevistä on hyvin pitkä. Myös peräevä on pitkä. Kaivautujien kuono on terävä ja alaleuka työntyy yläleukaa pidemmälle. Kaivautujalajien ainutlaatuinen piirre on silmien iiriksen peittävä läppä. Pohjaväriltään heimon kalat ovat harmaita ja ruumiissa on värikkäitä kuvoita, juovia ja täpliä.


title: Kaivautujat

text: Kaivautujalajeja tavataan Intian valtamerestä ja Tyynestämerestä trooppisista ja subtrooppisesta vesistä. Ne elävät matalissa vesissä, yleensä alle 50 metrin syvyydessä, pieninä ryhminä. Kalojen ravintoa ovat pienet äyriäiset ja eläinplankton. Vaaran uhatessa kaivautujat kaivautuvat nopeasti piiloon hiekkapohjaan.


title: Tom Jonesin diskografia

text: Tom Jones on julkaissut melkein 50-vuotisella urallaan 40 albumia.


title: Maamme-veistos II

text: Maamme-veistos II on taiteilija Mauno Hartmanin puuveistos vuodelta 1965. Tämä minimalistiseen estetiikkaan viittaava teos, korkeus 293 cm, ostettiin Ateneumin taidemuseoon vuonna 1969.


title: Maamme-veistos II

text: Mauno Hartman inspiroitui 1950-luvun loppupuolella puusta materiaalina. Hän halusi tutkia sen olemusta ja ominaisuuksia. Hänen hirsiveistoksensa antavat kuvaa vuosisataisesta rakennusperinteestä, mutta myös puun uudenlaisesta esittelystä. "Maamme-veistos II" viittaa sekä Suomen historiaan että tuohon aikaan uuteen vähäeleiseen, minimalistiseen estetiikkaan.


title: Maamme-veistos II

text: Timo Huusko: Mauno Hartman: Maamme-veistos II. Teoksessa Ateneum-opas. Toim Timo Huusko, 2007, s. 125.


title: Charlie Buchan

text: Charlie Buchan (22. syyskuuta 1891 – 25. kesäkuuta 1960) oli englantilainen jalkapalloilija ja toimittaja. Hän oli pelipaikaltaan hyökkääjä.


title: Charlie Buchan

text: Buchan pelasi valtaosan urastaan Sunderlandissa, jossa hän voitti mestaruuden 1913. Buchan on myös Sunderlandin kaikkien aikojen paras maalintekijä Englannin sarjoissa. Pelaajauran jälkeen Buchan ryhtyi toimittajaksi, oli mukana perustamassa Football Writers' Associationia ja julkaisi omaa jalkapalloaikakauslehteä, "Charles Buchan's Football Monthlya".


title: Charlie Buchan

text: Buchanin pelaajaura alkoi Woolwich Arsenalissa 1909. Hän pelasi muutaman reserviottelun, mutta jätti pian seuran, koska se ei suostunut maksamaan hänen matkakustannuksiaan. Buchan pelasi loppukauden amatöörinä Northfleet Unitedissa ja siirtyi sitten Leyton Orientiin. Pelaamisen ohella hän jatkoi opettajan opintojaan. Buchan pelasi hyvin ja pian suuremmat seurat kiinnostuivat hänestä. Maaliskuussa 1911 1. divisioonan Sunderland maksoi hänestä ennätyksellisen 1 200 punnan siirtosumman.


title: Charlie Buchan

text: Buchanin ura Sunderlandissa alkoi takkuisesti ja hän oli jo valmis jättämään seuran, mutta lopulta yhteistyö Buchanin ja toisen hyökkääjän George Holleyn välillä alkoi sujua. Kaudella 1912–1913 Sunderland voitti mestaruuden ja pääsi FA Cupin loppuotteluun, jonka se hävisi Aston Villalle. Buchan oli Sunderlandin kauden paras maalintekijä. Helmikuussa 1913 Buchan pelasi ensimmäisen maaottelunsa Englannin paidassa Irlantia vastaan. Ottelun jälkeen riiteli valintakomitean jäsenen kanssa ja seuraavan kerran hänet valittiinkin maajoukkueeseen vasta 1920.